open-index/open-wikipedia-markdown huggingface dataset:
లూజర్ 2 (వెబ్ సిరీస్)

**లూజర్ 2** 2022లో విడుదలైన తెలుగు వెబ్ సిరీస్. అన్నపూర్ణ స్టూడియోస్, జీ5 నిర్మాణంలో ప్రియదర్శి, కల్పిక గణేష్, శశాంక్, యానీ, పావని, కోమలి ప్రధాన పాత్రల్లో నటించిన ఈ వెబ్ సిరీస్ కు అభిలాష్ రెడ్డి, శ్రవణ్ మాదాల దర్శకత్వం వహించిన ఈ వెబ్ సిరీస్ జనవరి 21న జీ5 ఓటీటీలో విడుదలైంది.
## నటీనటులు

*ప్రియదర్శి
*కల్పిక గణేష్
*శశాంక్
*ధన్య బాలకృష్ణన్
*యానీ
*పావని
*కోమలి ప్రసాద్
*సత్య కృష్ణన్‌
*షాయాజీ షిండే 
*సునయన
*వెంకట్
*హర్షిత్ రెడ్డి
*రవివర్మ
*అభయ్
*శిశిర్ శర్మ
* గాయత్రి భార్గవి
*తారక్ పొన్నప్ప 

## సాంకేతిక నిపుణులు
*బ్యానర్:  అన్నపూర్ణ స్టూడియోస్, జీ 5, స్పెక్ట్రమ్ మీడియా నెట్ వర్క్
*నిర్మాత:  సుప్రియ
*కథ, స్క్రీన్‌ప్లే, దర్శకత్వం:  అభిలాష రెడ్డి, శ్రవణ్ మాదాల
*సంగీతం:  సాయి శ్రీరామ్ మద్దూరి
*సినిమాటోగ్రఫీ:  నరేశ్‌ రామదురై

## మూలాలు

వర్గం:2022 సినిమాలు
ట్రాన్స్

**ట్రాన్స్‌** 2020లో విడుదలైన మలయాళం సినిమా. అన్వర్ రషీద్ ఎంట‌ర్‌టైన్‌మెంట్ బ్యానర్‌పై అన్వర్ రషీద్ నిర్మించిన దర్శకత్వం వహించిన ఈ సినిమాను మలయాళంలో 	
2020 ఫిబ్రవరి 20న విడుదల చేసి, తెలుగు అదే పేరుతో డబ్బింగ్ చేసి 2021 ఆగష్టు 7న ఆహా ఓటిటిలో విడుదల చేశారు.
## కథ
చిన్నప్పుడే కళ్ళముందు తల్లి అప్పుల బాధ వలన ఉరి వేసుకోవడం చూసిన విజ్జు ప్రసాద్ (ఫహాద్‌ ఫాజిల్), మతి స్థిమితంగా లేని తమ్ముడితో కలిసి జీవిస్తూ ఉంటాడు. పెద్దయ్యాక మోటివేషనల్ స్పీచులు ఇచ్చే వృత్తిని ఎంచుకొని తన తమ్ముడి రోగాన్ని నయం చేద్దామని డాక్టర్ దగ్గరకు తీసుకు వెళుతుంటే అన్న పైనే దాడి చేస్తాడు. అయినా సరే తన తమ్ముడిని ఎలాగైనా బాగు చేసుకోవాలని అనుకుంటాడు, కానీ ఒకరోజు తన అన్నకి ఇబ్బంది కలగకూడదని అతడు ఉరివేసుకుని ఆత్మహత్య చేసుకుంటాడు. తరువాత కొంతకాలంపై అతడికి ఫాస్టర్ గా ఉద్యోగ అవకాశం వస్తుంది, అది తన జీవితాన్ని మార్చేస్తుంది. ఆ తరువాత అతడు ఎన్ని ఇబ్బందులు ఎదురుకున్నాడు అనేదే మిగతా సినిమా కథ.
## నటీనటులు
*ఫహాద్‌ ఫాజిల్
* గౌతమ్ మీనన్
* దిలీష్ పోతన్
* నజ్రియా నజీమ్
* చెంబన్ వినోద్ జోస్
* సౌబిన్ షాహిర్
* వినాయకన్
* అర్జున్ అశోకన్
* అమల్దా లిజ్
* ఉన్నిమయ ప్రసాద్
* అశ్వతి మీనన్
* రాజేష్ మాధవన్

## మూలాలు

వర్గం:2021 తెలుగు సినిమాలు
దొడ్డా నర్సయ్య

**దొడ్డా నర్సయ్య**, తెలంగాణ సాయుధ పోరాట నాయకుడు, మాజీ శాసనసభ్యుడు. తెలంగాణ రైతాంగ సాయుధ పోరాటంలో ఒక దళ నాయకుడిగా పనిచేసిన నర్సయ్య, పీపుల్స్ డెమోక్రటిక్ ఫ్రంట్ (పిడిఎఫ్) పార్టీ తరపున 1957 నుండి 1962 వరకు హుజూర్‌నగర్ అసెంబ్లీ నియోజకవర్గ శాసనసభ్యుడిగా ప్రాతినిధ్యం వహించాడు.

## జీవిత విశేషాలు
నర్సయ్య 1914లో అప్పయ్య - వెంకమ్మ దంపతులుకు తెలంగాణ రాష్ట్రం, సూర్యాపేట జిల్లా, చిలుకూరు గ్రామంలో జన్మించాడు. ఎనిమిది మంది సంతానంలో నర్సయ్య మూడోవాడు. మేళ్ళచెరువులోని తన మేనమామ ఇంట్లో ఉండి ఉర్దూ మీడియంలో నాల్గో తరగతి వరకు చదుకున్నాడు. తరువాత పోలీస్‌ పటేల్‌ దగ్గర గుమస్తాగా పనికి కుదిరాడు. అక్కడి వెట్టిచాకిరీ ఇష్టంలేక పని మానేశాడు. తరువాత మరొకరి దగ్గర నెలకు 50 రూపాయిల జీతానికి గుమస్తాగా చేరాడు. దొరల దోపిడీకి సహకరించడం. అప్పులు తిరగ రాయడం, వడ్డీలకు వడ్డీలు కట్టి పండిన తిండి గింజల్ని జమ చేసుకోవడం వంటివి గమనించేవాడు.

## తెలంగాణ సాయుధ పోరాటం
ముల్కాపురంలో జరిగిన 7వ ఆంధ్రమహాసభకు హజరై, అక్కడి నాయకుల ప్రసంగాలు విని తానుకూడా పోరాటంలో పాల్గొనాలనుకున్నాడు. ఆంధ్రమహాసభ పిలుపు మేరకు 1941లో రావి నారాయణ రెడ్డి అధ్యక్షతన చిలుకూరులో జరిగిన ఆంధ్ర మహాసభ కార్యక్రమంలో వాలంటీర్‌గా పనిచేసిన నర్సయ్య సామ్యవాద సిద్ధాంతానికి ప్రభావితుడై కమ్యూనిస్టు ఉద్యమంలోకి వెళ్ళాడు. 1942లో పార్టీ సభ్యత్వం పొందాడు. నిజాం వ్యతిరేక ఉద్యమం, తెలంగాణ రైతాంగ సాయుధ పోరాటంలో పాల్గొన్నాడు. రజాకార్ల దౌర్జన్యంలో నిలువనీడకు కూడా దూరమై, జైలు నిర్బంధాలను కూడా ఎదుర్కొన్నాడు. నర్సయ్య తమ్ముడు నారాయణరావు పోరాటంలో పాల్గొని మూడేళ్ళపాటు అజ్ఞాతంలో, 16 నెలలపాటు జైలులో ఉన్నాడు. నర్పయ్య అన్న గోపయ్య దళ కమాండర్‌ పనిచేశాడు. భూస్వాముల గుండాలు కౌలు పేరుతో చేస్తున్న దోపిడీకి వ్యతిరేకంగా నర్సయ్య పోరాటం సాగించాడు. తన దళంతో కలసి నైజాం సైన్యాన్ని ఎదురించి అనేక గ్రామాల ప్రజలను రక్షించాడు. ఉద్యమకారులకు ఆయుధాలను సేకరించి ఇచ్చేవాడు. వివిధ గ్రామాల్లోని జమీందార్లను తరిమికొట్టి వారి భూములను స్వాధీనం చేసుకోవడంలో కీలకపాత్ర పోషించాడు.

## వ్యక్తిగత జీవితం
తెలంగాణ సాయుధ పోరాట నాయకురాలు, కాట్రగడ్డ రంగయ్య కుమార్తె దొడ్డా పద్మ, పోలీసుల నుండి తప్పించుకొని నర్సరావుపేటలోని నర్సయ్య రహస్య స్థావరానికి వచ్చింది. అలా నర్సయ్యకు పద్మతో పరిచయం జరిగింది. సత్తెనపల్లి తాలూకా ‘తాళ్లూరు’లో వారిద్దరి వివాహం జరిగింది.

## రాజకీయ జీవితం
1957లో ఆంధ్రప్రదేశ్ శాసనసభకు జరిగిన ఎన్నికల్లో పీపుల్స్ డెమోక్రటిక్ ఫ్రంట్ (పిడిఎఫ్) పార్టీ తరపున హుజూర్‌నగర్ శాసనసభ నియోజకవర్గం నుండి పోటిచేసి ఒక్క రూపాయి పంచకుండా కాంగ్రెస్ పార్టీ అభ్యర్థి వి. భాస్కర్ రావుపై 5,887 ఓట్ల మెజారిటీతో గెలుపొందాడు. ఎమ్మెల్యేగా తనకు వచ్చే జీతాన్ని కమ్యూనిస్టు పార్టీకి ఇచ్చి, పార్టీ ఇచ్చే 250 రూపాయల గౌరవ వేతనాన్ని తీసుకునేవాడు. సెక్యూరిటీ గార్డులు, గన్‌మెన్ల లాంటి హంగు, ఆర్భాటాలేవీ లేకుండా బస్సులోనే ప్రయాణించేవాడు. 1962, 1967లలో జరిగిన అసెంబ్లీ ఎన్నికల్లో కాంగ్రెస్ పార్టీ అభ్యర్థి అక్కిరాజు వాసుదేవరావు చేతిలో ఓడిపోయాడు.

## మరణం
నర్సయ్య 2004, జనవరి 19న మరణించాడు.

## గుర్తింపు/గౌరవం
తెలంగాణ సాయుధ పోరాటంలో పాల్గొని నల్లగొండ జిల్లాలో కమ్యూనిస్టు పార్టీ తరఫున నిలిచిన నర్సయ్యకు నివాళిగా 2014, డిసెంబరు 19న 15వ వర్ధంతి సందర్భంగా నర్పయ్య నిలువెత్తు కాంస్యవిగ్రహాన్ని చిలుకూరు గ్రామంలో ఏర్పాటుచేయబడింది.

## మూలాలు

వర్గం:తెలంగాణ సాయుధ పోరాట యోధులు
వర్గం:కమ్యూనిస్టు నాయకులు
వర్గం:సూర్యాపేట జిల్లా కమ్యూనిస్టు నాయకులు
వర్గం:సూర్యాపేట జిల్లా రాజకీయ నాయకులు
వర్గం:సూర్యాపేట జిల్లా వ్యక్తులు
వర్గం:ఆంధ్రప్రదేశ్ శాసన సభ్యులు (1957)
వర్గం:1914 జననాలు
వర్గం:2004 మరణాలు
సత్పాల్ సింగ్

**గురు సత్పాల్**  అని కూడా పిలువబడే **సత్పాల్ సింగ్** (జననం 1 ఫిబ్రవరి 1955), కుస్తీ కోచ్, భారత మాజీ మల్లయోధుడు. అతను 1982 ఆసియా క్రీడలలో బంగారు పతక విజేత, 1974 ఆసియా క్రీడలలో కాంస్య పతక విజేత. అతను ఒలింపిక్ పతక విజేతలు సుశీల్ కుమార్, రవి కుమార్ దహియాలకు కోచ్ గా బాగా ప్రసిద్ధి చెందాడు.   ఆయనకు 2015లో భారత మూడవ అత్యున్నత పౌర పురస్కారం పద్మభూషణ్ లభించింది.

## జీవిత చరిత్ర
సత్పాల్ 1955 ఫిబ్రవరి 1న ఢిల్లీలోని బవానా గ్రామంలో జన్మించాడు. ఢిల్లీలోని హనుమాన్ అఖారాలో ప్రముఖ రెజ్లింగ్ కోచ్ గురు హనుమాన్ ఆయనకు శిక్షణ ఇచ్చాడు.   సత్పాల్ ఇప్పుడు ఢిల్లీ లోని అసిస్టెంట్ డైరెక్టర్ ఆఫ్ ఎడ్యుకేషన్ గా పనిచేస్తున్నారు. అతను స్కూల్ గేమ్స్ ఫెడరేషన్ ఆఫ్ ఇండియా  చీఫ్ పాట్రన్. అతను ఢిల్లీలోని ఛత్రసల్ స్టేడియంలో 1988 నుండి తోటి కోచ్ వీరేందర్ సింగ్ తో కుస్తీ కోచింగ్ కోసం అఖాడాను నడుపుతున్నాడు. అతను బీజింగ్ ఒలింపిక్స్ 2008, లండన్ ఒలింపిక్స్ 2012 కోసం రెండు సార్లు ఒలింపిక్ పతక విజేత సుశీల్ కుమార్ కు శిక్షణ ఇచ్చాడు.

ఆయనకు భారత ప్రభుత్వం 2009లో ద్రోణాచార్య అవార్డును ప్రదానం చేసింది. అంతకు ముందు 1983లో ఆయనకు పద్మశ్రీ పురస్కారం లభించింది. 

## అవార్డులు

* 1974:అర్జున అవార్డు (రెజ్లింగ్)
* 1983:పద్మశ్రీ
* 2009:ద్రోణాచార్య పురస్కారం

* 2015: పద్మభూషణ్

## మూలాలు

వర్గం:అర్జున అవార్డు గ్రహీతలు
వర్గం:జీవిస్తున్న ప్రజలు
వర్గం:1955 జననాలు
వర్గం:ద్రోణాచార్య పురస్కార గ్రహీతలు
వర్గం:పద్మశ్రీ పురస్కార గ్రహీతలు
టి.రజనీ

**తెల్లప్రోలు రజనీ** భారతదేశానికి చెందిన న్యాయమూర్తి. ఆమె 2017 జనవరి 1 నుండి 2020 నవంబర్ 5 వరకు ఆంధ్రప్రదేశ్ హైకోర్టు న్యాయమూర్తిగా విధులు నిర్వహించింది.
## జననం, విద్యాభాస్యం
టి.రజనీ 	1958 నవంబర్ 6న ఆంధ్రప్రదేశ్ రాష్ట్రం, ప్రకాశం జిల్లా, పర్చూరు మండలం, అన్నంభొట్లవారిపాలెం గ్రామంలో వెంకటప్పయ్య, రామతులశమ్మ దంపతులకు జన్మించింది. ఆమె ఇంటర్మీడియట్ వరకు గుంటూరులో పూర్తి చేసి, ఆంధ్ర  యూనివర్సిటీ నుండి 1980లో న్యాయశాస్త్రంలో పట్టా అందుకొని 1981లో న్యాయవాదిగా పేరు నమోదు చేసుకుంది.
## వృత్తి జీవితం
టి.రజనీ లా పూర్తి చేశాక 1982లో గుంటూరులో న్యాయవాదిగా ప్రాక్టీస్‌ మొదలు పెట్టి 2002లో న్యాయాధికారిగా నియమితురాలైంది. ఆమె తరువాత  కరీంగర్ జిల్లా II అదనపు జడ్జిగా, కరీంగర్ జిల్లా I అదనపు జడ్జిగా, హైదరాబాద్ మహిళా కోర్టు జడ్జిగా,  మెదక్ జిల్లా జడ్జిగా  ఉమ్మడి రాష్ట్రంలో పలు హోదాల్లో పని చేసి హైదరాబాద్‌ మెట్రోపాలిటన్  సెషన్స్  జడ్జిగా బాధ్యతలు నిర్వహిస్తున్న సమయంలో ఆమె 17 జనవరి 2017న ఉమ్మడి హైకోర్టు న్యాయమూర్తిగా పదోన్నతి అందుకొని  05 నవంబర్ 2020న న్యాయమూర్తిగా పదవి విరమణ చేసింది.

## మూలాలు

వర్గం:న్యాయమూర్తులు
వర్గం:ఆంధ్రప్రదేశ్ హైకోర్టు న్యాయమూర్తులు
వర్గం:1958 జననాలు
నక్కా బాలయోగి

**నక్కా బాలయోగి** భారతదేశానికి చెందిన న్యాయమూర్తి. ఆయన 2017 జనవరి 17 నుండి 2019 జనవరి 14 వరకు ఆంధ్రప్రదేశ్ హైకోర్టు న్యాయమూర్తిగా విధులు నిర్వహించాడు.
## జననం, విద్యాభాస్యం
నక్కా బాలయోగి 1957 జనవరి 15న   ఆంధ్రప్రదేశ్ రాష్ట్రం,  తూర్పుగోదావరి జిల్లా, ముమ్మిడివరం మండలం,  పెయ్యాలవారిపేట గ్రామంలో జన్మించాడు. ఆయన అమలాపురంలోని ఎస్.కే.బి.ఆర్ కాలేజీ నుండి డిగ్రీ పూర్తి చేసి,  ఆంధ్రా యూనివర్సిటీ నుంచి లా డిగ్రీ పట్టా అందుకున్నాడు.
## వృత్తి జీవితం
నక్కా బాలయోగి  లా  పూర్తి చేశాక బార్ కౌన్సిల్ లో 22 డిసెంబర్ 1980న న్యాయవాదిగా పేరు నమోదు చేసుకొని సీనియర్ న్యాయవాది వీ. వెంకట రామయ్య దగ్గర జూనియర్‌గా చేరి వృత్తిలో మెళుకువలు నేర్చుకొని ఉమ్మడి ఆంద్రప్రదేశ్ హైకోర్టులో న్యాయవాదిగా ప్రాక్టీస్ మొదలు పెట్టి  1985లో డిస్ట్రిక్‌ మునిసిఫ్‌ మేజిస్ట్రేట్‌గా నియమితులయ్యాడు. ఆయన ఉమ్మడి ఆంధ్రప్రదేశ్ రాష్ట్రంలో జూనియర్ సివిల్ జడ్జిగా, సీనియర్ సివిల్ జడ్జిగా,  అదనపు జిల్లా జడ్జిగా పని చేసి పదోన్నతి పై 30 జూన్ 2010న  కర్నూలు జిల్లా ప్రిన్సిపాల్  & సెషన్స్   జడ్జిగా నియమితుడయ్యాడు.

నక్కా బాలయోగి 02 ఏప్రిల్ 2012 నుండి  23 నవంబర్ 2013 వరకు హైదరాబాద్ లోని ఇండస్ట్రియల్ ట్రిబ్యునల్-I   ఛైర్మన్‌గా,  23 నవంబర్ 2013 నుండి 9 జులై 2015 వరకు సిబిఐ కేసులను చూసే ప్రిన్సిపాల్ స్పెషల్ జడ్జిగా,  10 జులై 2015 to 16 జనవరి 2017  వరకు హైదరాబాద్‌ సిటీ సివిల్‌ కోర్టు చీఫ్‌ జడ్జిగా పని చేసి 17 జనవరి 2017న ఉమ్మడి హైకోర్టు న్యాయమూర్తిగా నియమితుడై 14 జనవరి 2019న న్యాయమూర్తిగా పదవి విరమణ చేశాడు.

## మూలాలు

వర్గం:న్యాయమూర్తులు
వర్గం:ఆంధ్రప్రదేశ్ హైకోర్టు న్యాయమూర్తులు
రాకేష్ కుమార్

**రాకేష్ కుమార్** భారతదేశానికి చెందిన న్యాయమూర్తి. ఆయన 2019 నవంబరు 8 నుండి 2020 డిసెంబరు 31 వరకు ఆంధ్రప్రదేశ్ హైకోర్టు న్యాయమూర్తిగా పనిచేశాడు.
## జననం, విద్యాభాస్యం
రాకేష్‌కుమార్ 1959 జనవరి 1న బీహార్ రాష్ట్రం, పాట్నాలో జన్మించారు. ఆయన ఎల్‌ఎల్‌బీ పూర్తి చేసి, 1983 మార్చి 8న న్యాయవాదిగా పేరు నమోదు చేసుకున్నాడు.

## వృత్తి జీవితం
రాకేష్‌కుమార్ ఎల్‌ఎల్‌బీ పూర్తి చేశాక పాట్నా హైకోర్టులో ప్రాక్టీస్ మొదలు పెట్టి రాజ్యాంగ, క్రిమినల్ కేసులను వాదించాడు. ఆయన 12 ఏళ్ల పాటు సీబీఐకి స్టాండింగ్ కౌన్సిల్‌గా, కేంద్ర ప్రభుత్వ అదనపు స్టాండింగ్ కౌన్సిల్‌గా, పలు ప్రభుత్వ రంగ సంస్థలకు న్యాయవాదిగా పనిచేశాడు. జస్టిస్ రాకేష్‌కుమార్ 2009 డిసెంబరు 25న పాట్నా హైకోర్టు అదనపు జడ్జిగా నియమితులై 2011, అక్టోబరు 24న శాశ్వత న్యాయమూర్తిగా నియమితుడయ్యాడు. ఆయనను 2019 అక్టోబరు 30న ఆంధ్రప్రదేశ్ హైకోర్టు న్యాయమూర్తిగా నియమితుడై,  2019 నవంబరు 8న బాధ్యతలు చేపట్టి, 2020 డిసెంబరు 31న 2020 డిసెంబరు 31న న్యాయమూర్తిగా పదవీవిరమణ చేశాడు.

## మూలాలు

వర్గం:న్యాయమూర్తులు
వర్గం:ఆంధ్రప్రదేశ్ హైకోర్టు న్యాయమూర్తులు
జె.ఉమాదేవి

**జయలకర్‌ ఉమాదేవి** భారతదేశానికి చెందిన న్యాయమూర్తి. ఆమె 2017 జనవరి 17 నుండి ఆంధ్రప్రదేశ్ హైకోర్టు న్యాయమూర్తిగా విధులు నిర్వహిస్తుంది.
## జననం, విద్యాభాస్యం
జె. ఉమాదేవి 1959 సెప్టెంబర్‌ 26న ఆంధ్రప్రదేశ్ రాష్ట్రం,  అనంతపురం జిల్లా, అనంతపురం పట్టణంలో జ్ఞానోబా రావు, తులసీ భాయి దంపతులకు జన్మించింది.
ఆమె 1986లో కృష్ణ దేవరాయవర్సిటీ నుండి బీఎల్‌ పూర్తి చేసి 6 సెప్టెంబర్ 1986న న్యాయవాదిగా పేరు నమోదు చేసుకుంది.
## వృత్తి జీవితం
జె. ఉమాదేవి  బీఎల్‌ పూర్తి చేశాక సీనియర్ న్యాయవాది వరద  రావు దగ్గర జూనియర్ గా చేరి వృత్తిలో మెళుకువలు నేర్చుకొని  న్యాయవాదిగా ప్రాక్టీస్ మొదలు పెట్టి 14 డిసెంబర్ 1996లో జిల్లా, సెషన్స్  జడ్జిగా నియమితురాలైంది. ఆమె తరువాత ఉమ్మడి రాష్ట్రంలోని కర్నూల్, విశాఖపట్నం, వరంగల్, మదనపల్లి, మహబూబ్ నగర్, హైదరాబాద్ లో పలు హోదాల్లో పని చేసి హైదరాబాద్‌ సిటీ స్మాల్‌ కాజెస్‌ కోర్టు చీఫ్‌ జడ్జిగా ఉన్న సమయంలో ఉమ్మడి హైకోర్టు అదనపు న్యాయమూర్తిగా నియమితురాలైంది. ఆమె 2017 జనవరి 17 నుండి ఆంధ్రప్రదేశ్ హైకోర్టు న్యాయమూర్తిగా విధులు నిర్వహిస్తుంది.

## మూలాలు

వర్గం:న్యాయమూర్తులు
వర్గం:ఆంధ్రప్రదేశ్ హైకోర్టు న్యాయమూర్తులు
ఎం.సీతారామమూర్తి

**మంథాట సీతారామమూర్తి** భారతదేశానికి చెందిన న్యాయమూర్తి. ఆయన 2016 మార్చి 2 నుండి 2020 జనవరి 15 వరకు ఆంధ్రప్రదేశ్ హైకోర్టు న్యాయమూర్తిగా విధులు నిర్వహించాడు. ఎం.సీతారామమూర్తి 2021 మార్చి 18న ఆంధ్రప్రదేశ్‌ రాష్ట్ర మానవ హక్కుల కమిషన్‌ ఛైర్మన్‌గా నియమితుడై, 24న బాధ్యతలు చేపట్టాడు.
## జననం, విద్యాభాస్యం
ఎం.సీతారామమూర్తి ఆంధ్రప్రదేశ్ రాష్ట్రం, తూర్పుగోదావరి జిల్లా, కాకినాడలో 1958 జనవరి 16న జన్మించాడు. ఆయన ఆంధ్రా యూనివర్సిటీ నుంచి లా డిగ్రీ పూర్తి చేసి న్యాయవాదిగా పేరు నమోదు చేసుకున్నాడు.

## వృత్తి జీవితం
ఎం.సీతారామమూర్తి లా పూర్తి చేశాక న్యాయవాదిగా 12 ఏళ్ల పాటు ప్రాక్టీస్‌ చేసి, 1996లో జిల్లా జడ్జిగా ఎంపికయ్యాడు. ఆయన 1996–97లో బెస్ట్‌ ట్రైనీ జిల్లా జడ్జిగా బంగారు పతకం అందుకొని ఉమ్మడి ఆంధ్రప్రదేశ్‌ రాష్ట్రంలో సీబీఐ స్పెషల్‌ జడ్జి, విశాఖపట్నం మెట్రోపాలిటన్‌ సెషన్స్‌ జడ్జి, విజయనగరం ప్రిన్సిపల్‌ జిల్లా జడ్జి, రంగారెడ్డి ప్రిన్సిపల్‌ జిల్లా జడ్జిగా, హైకోర్టు రిజిస్టర్ జనరల్‌గా విధులు నిర్వహించాడు. 

ఎం.సీతారామమూర్తి 2013 అక్టోబర్‌ 23న ఉమ్మడి ఆంధ్రప్రదేశ్‌ హైకోర్టు అదనపు న్యాయమూర్తిగా నియమితుడై రాష్ట్ర విభజన తర్వాత 2016 మార్చి 2న ఆంధ్రప్రదేశ్‌ హైకోర్టు న్యాయమూర్తిగా బాధ్యతలు చేపట్టి 2020 జనవరి 15న హైకోర్టు న్యాయమూర్తిగా పదవీ విరమణ చేశాడు. ఎం.సీతారామమూర్తి 2021 మార్చి 18న ఆంధ్రప్రదేశ్‌ రాష్ట్ర మానవ హక్కుల కమిషన్‌ ఛైర్మన్‌గా నియమితుడై,  24న చైర్మన్‌గా బాధ్యతలు చేపట్టాడు.

## మూలాలు

వర్గం:న్యాయమూర్తులు
వర్గం:ఆంధ్రప్రదేశ్ హైకోర్టు న్యాయమూర్తులు
ఏర్చూరి సింగన

**ఏర్చూరి సింగన** సా.శ.1450-1500  సింగన భాగవతంలోని షష్ఠమ స్కంద రచయిత.  పోతన ప్రణీతమైన మహా భాగవతం లో  కొంత భాగము జీర్ణమయినా మహానుభావులు  వెలిగందల నారాయణామాత్యులు ,  ఏర్చూరి సింగనామాత్యులు ,  బొప్పన గంగనామాత్యులు తమ తమ ప్రతిభానైపుణ్యములతో భాగవతమునకు పునః సంపూర్ణతను సమకూర్చారు. సింగనామాత్యులు షష్ఠస్కంధమును అచ్యుతుని, కృపావాసుని ప్రశంసిస్తూ విభిన్న మార్గములో ప్రారంభించారు. 

భాగవత దేవాలయ జీర్ణోద్ధారాన్ని వెలిగందల నారాయణామాత్యుడు మొదలుపెట్టిన తర్వాత బొప్పన గంగనామాత్యుడు కొనసాగింపగా ఆ మహత్కార్యాన్ని పూర్తిచేసి పునీతజనాశ్రయం కల్పించిన పుణ్యచరిత్రుడు మహాకవి ఏర్చూరి సింగనామాత్యుడు. 

## జననం
సింగన నల్లగొండ జిల్లా ఏర్చూరులో జన్మించాడు.

## రచనలు

* భాగవతం లోని షష్టమస్కంధం
* అజామిళోపాఖ్యానం
* వృత్రాసురవృత్తాంతం
* కువలయాశ్వచరిత్ర

## మూలాలు


వర్గం:తెలుగు కవులు
వర్గం:భాగవతము
అనుపమ గౌడ

**అనుపమ గౌడ**, కన్నడ సినిమా, టివి నటి.

## జననం
అనుపమ 1991, మార్చి 21న కర్ణాటక రాష్ట్రంలో జన్మించింది.

## కళారంగం
అనుపమ గౌడ *2003లో వచ్చిన లంకేష్ పత్రిక* సినిమాలో బాలనటిగా తన సినిమా కెరీర్‌ని ప్రారంభించింది. 2015లో వచ్చిన నగరి సినిమాలో ప్రధాన పాత్రను పోషించడానిముందు *హల్లి* *దునియా అనే రియాలిటీ షోతో* టెలివిజన్‌లోకి ప్రవేశించింది. 2017 చివరలో, *బిగ్ బాస్ కన్నడ* ఐదవ సీజన్‌లో పాల్గొన్న తర్వాత అనుపమకి గుర్తింపు వచ్చింది. *కన్నడ కోగిలే టెలివిజన్ షోతో* యాంకర్‌గా అరంగేట్రం చేసింది. *అక్క* టెలివిజన్ ధారావాహికలో ద్విపాత్రాభినయం చేయడానికి ముందు *చి.సౌ. సావిత్రి సీరియల్ లో* నటించింది. 2018లో, కార్తీక్ జయరామ్‌తో కలిసి ఆ కరాల రాత్రి చిత్రంలో నటించి, నటనకు ప్రశంసలు అందుకుంది. రాఘవేంద్ర రాజ్‌కుమార్, ఆర్జే రోహిత్ నటించిన *త్రయంబకం* (2019) సినిమాలో జర్నలిస్టు పాత్రలో నటించింది. నటుడు విజయ్ రాఘవేంద్రతో కలిసి 8వ సౌత్ ఇండియన్ ఇంటర్నేషనల్ మూవీ అవార్డ్స్ కోసం కన్నడ భాషా అవార్డులను హోస్ట్ గా చేసింది.*మజా భారత్‌కి* యాంకర్‌గా కూడా పనిచేసింది.

## సినిమాలు

## టెలివిజన్

## అవార్డులు, నామినేషన్లు

## మూలాలు

వర్గం:1991 జననాలు
వర్గం:కన్నడ సినిమా నటీమణులు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
బిందియా గోస్వామి

**బిందియా గోస్వామి,** భారతీయ సినిమా నటి. 1970, 1980లలో హిందీ సినిమాలలో నటించింది.

## జననం
బిందియా, వేణుగోపాల్ గోస్వామి (తమిళ అయ్యంగార్) - డాలీ (క్యాథలిక్) దంపతులకు రాజస్థాన్ రాష్ట్రం, భరత్‌పూర్ జిల్లాలోని కమాన్ లో జన్మించింది. వేణుగోపాల్ గోస్వామి వల్లభ సంప్రదాయ పూజారి, తన జీవితకాలంలో2సార్లు వివాహం చేసుకున్నాడు.

## సినిమారంగం
యుక్తవయస్సులో హేమతో పోలికలున్న బిందియాను ఒక పార్టీలో చూసిన హేమమాలిని తల్లి, నిర్మాతలకు సిఫార్సు చేసింది. విజయ్ అరోరా సరసన *జీవన్ జ్యోతి* అనే హిందీ సినిమాలో తొలిసారిగా బిందియా నటించింది. బసు ఛటర్జీ 1977లో తీసిన *ఖట్టా మీఠా,*  1979లో తీసిన *ప్రేమ్ వివాహ్* సినిమాలు విజయాన్ని అందుకున్నాయి. 1979లో హృషికేష్ ముఖర్జీ తీసిన *గోల్ మాల్* అనే కామెడీ సినిమా భారీ విజయవంతం అయింది. తరువాత 1979లో *దాదా* సినిమాలో వినోద్ మెహ్రాతో, 1980లో *షాన్*  సినిమాలో శశి కపూర్ సరసన కూడా నటించింది.

### కాస్ట్యూమ్ డిజైనర్‌గా
జెపి దత్తా తీసిన *బోర్డర్* (1997), *రెఫ్యూజీ* (2000), *ఎల్ఓసి కార్గిల్* (2003), *ఉమ్రావ్ జాన్* (2007) వంటి సినిమాలలోని నటీమణులు రాణి ముఖర్జీ, కరీనా కపూర్, ఐశ్వర్య రాయ్ తదితరులకు కాస్ట్యూమ్స్ డిజైనింగ్ చేసింది.

## వ్యక్తిగత జీవితం
బిందియాకు 1980లో సహనటుడు వినోద్ మెహ్రాలో వివాహం జరిగింది, నాలుగు సంవత్సరాల తర్వాత వారు విడాకులు తీసుకున్నారు. ఆ తర్వాత, 1985లో దర్శకుడు జెపి దత్తా వివాహం చేసుకోవడానికి బిందియా నటించడం మానేసింది. వారికి ఇద్దరు కుమార్తెలు (నిధి, సిద్ధి) ఉన్నారు. కుమార్తె నిధి నటిగా పలు సినిమాలలో నటిస్తోంది.

## సినిమాలు

* *మేరా యార్ మేరా దుష్మన్* (1987)
* *విశాల్* (1987) – చాన్వి
* *అవినాష్* (1986)
* *చోర్ పోలీస్* (1983) – రోహన్ భార్య (అతిథి పాత్ర)
* *మెహందీ* (1983) – గౌరీ
* *లాలాచ్* (1983)
* *రంగ్ బిరంగి* (1983) – స్వయంగా
* *రేష్మా* (1982) పంజాబీ చిత్రం
* *ఆమ్నే సామ్నే* (1982) – ఇన్‌స్పెక్టర్ జ్యోతి
* *హమారీ బహు అల్కా* (1982) – అల్కా
* *హీరోన్ కా చోర్* (1982)
* *ఖుద్-దార్* (1982) – మంజు
* *హోటల్* (1981) – వందన (బిండియాగా)
* *యే రిష్తా నా టూటే* (1981) – కిరణ్ కపూర్
* *సన్నాట* (1981)
* *సంసాని: ది సెన్సేషన్* (1981) – నిషా శ్రీవాస్తవ్
* *బందిష్* (1980) – శాంతి
* *ఖూన్ ఖరాబా* (1980)
* *షాన్* (1980) – రేణు
* *టక్కర్* (1980) – మీనా
* *అహ్సాస్* (1979) – స్వయంగా
* *దాదా* (1979) – కామిని
* *గోల్మాల్* (1979) – ఊర్మిళ
* *జాందార్* (1979)
* *జానీ దుష్మన్* (1979) – శాంతి (ఠాకూర్ కూతురు)
* *ఖండాన్* (1979)
* *ముకాబ్లా* (1979) – విక్కీ స్నేహితురాలు/భార్య
* *ప్రేమ్ వివాహ* (1979)
* *అంఖ్ కా తారా* (1978) – గీతా గుప్తా
* *కాలేజీ గర్ల్* (1978)
* *ఖట్టా మీఠా* (1978) – జరైన్
* *రామ్ కసమ్* (1978)
* *చల మురారి హీరో బనానే* (1977)
* *ఛోటా బాప్* (1977)
* *దునియాదారి* (1977)
* *జే వెజయ్* (1977) - యువరాణి పద్మావతి
* *ఖేల్ కిస్మత్ కా* (1977)
* *ముక్తి* (1977) – పింకీ
* *కర్మ* (1977) - బాలనటి
* *జీవన్ జ్యోతి* (1976)
* *చిక్ మిక్ బిజులీ* (1969) (అస్సామీ)

## మూలాలు

## బయటి లింకులు

* 

వర్గం:అస్సామీ సినిమా నటీమణులు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
బొప్పరాజు గంగయ

**బొప్పరాజు గంగన** (1450-1500) తెలుగు కవి. మహాభాగవతంలోని పంచమ స్కంధాన్ని తెలుగులో వ్రాసినవాడు గంగన. బొప్పనామాత్యుడు ఇతని తండ్రి. ఇతను బమ్మెర పోతనకు శిష్యుడు. 

సంస్కృతములో వేదవ్యాసకృతముగా ప్రసిద్ధి చెందిన భాగవత పురాణమును పోతన సంస్కృతాంధ్ర కవులను సమానముగా మెప్పించునట్లు మూలములో ఉన్న ప్రణాళికకు అనుగుణముగానే 12 స్కంధములలో శ్రీమదాంధ్రమహాభాగవతముగా తెనిగించాడు. వీనిలో పంచమ, షష్ఠమ, ఏకాదశ, ద్వాదశస్కంధములు మాత్రము ఆయన శిష్యులయిన ఏల్చూరి సింగన, బొప్పరాజు గంగయ, వెలిగందల నారయ రచించినట్లుగా ప్రసిద్ధమయ్యాయి.

## మూలాలు

వర్గం:తెలుగు కవులు
మైక్రోసాఫ్ట్ విండోస్ 11

thumb|మైక్రోసాఫ్ట్ విండోస్‌ 11 లోగో
**మైక్రోసాఫ్ట్ విండోస్ 11** (ఆంగ్లం: Microsoft Windows 11) ఒక కంప్యూటర్ ఆపరేటింగ్ సిస్టం. విండోస్ 10 తదుపరి కూర్పుగా విండోస్ 11ను మైక్రోసాఫ్ట్ సంస్థ 2021 జూన్ 24 న ఆవిష్కరించింది. లైవ్ టైల్స్ లేకుండానే విండోస్ 11 వర్షన్‌ ఉండడం, టాస్క్‌బార్‌లో ఐకాన్స్‌ స్థానాన్ని చివరి నుంచి మధ్యలోకి తీసుకురావడం వంటి మార్పులతో, విండోస్ 10తో పోల్చితే విండోస్ 11 కొత్తగా కనిపించింది. మరింత సరళంగా, సౌకర్యవంతంగా ఉండే ఈ కొత్త ఆపరేటింగ్ సిస్టంలో ఆండ్రాయిడ్‌ యాప్స్‌  అందుబాటులోకి వచ్చాయని మైక్రోసాఫ్ట్ కంపెనీ సీఈవో సత్య నాదెళ్ల వెళ్లడించాడు. భారతదేశంలో విండోస్ 10 వాడే వినియోగదారులకు ఈ కొత్త నిర్వహణ వ్యవస్థ సాఫ్టువేరును పూర్తిగా ఉచితంగా అందిస్తున్నారు.

మైక్రోసాఫ్ట్ సూచించిన దాని ప్రకారం విండోస్‌ 11 ను స్థాపించడం గానీ, అప్‌డేట్‌ గానీ చేసుకోవాలంటే కంప్యూటరు 64 బిట్‌ అయి ఉండాలి. 1 జీహెచ్‌జెడ్‌ డ్యూయల్‌ కోర్‌ ప్రాసెసర్‌తో పనిచేస్తుండాలి. కనీసం 4జీబీ ర్యామ్‌, 64 జీబీ ఫ్రీ ‌స్టోరేజీ ఉండాలి.

## మూలాలు


వర్గం:ఆపరేటింగ్ సిస్టమ్స్
వర్గం:మైక్రోసాఫ్ట్
మాతృపితృ పూజా దినోత్సవం

**మాతృ పితృ పూజా దినోత్సవం** (హిందీ: मातृ-पितृ पूजन दिवस) ప్రతి సంవత్సరం ఫిబ్రవరి 14న జరువుకుంటాం. ప్రత్యక్ష దైవాలైన తల్లిదండ్రుల పాదాలకు పూజ చేసి ఆశీర్వచనాలు పొందటం అనేది ఆరోజు చేసే ప్రత్యేక ఆచారం. ఇది 2007లో వాలెంటైన్స్ డేకి వ్యతిరేక సంప్రదాయంగా ప్రారంభించబడింది.
## చరిత్ర
ఈ దినోత్సవాన్ని మొదటిసారిగా 14 ఫిబ్రవరి 2007న అహ్మదాబాద్‌లోని సంత్ ఆశారాంజీ గురుకులంలో జరుపుకున్నారు.

ఈ పండుగ గణేశుడు చేసిన శివ పార్వతి పూజ నుండి స్ఫూర్తి పొందింది.

సంత్ ఆశారామ్‌జీ సలహా మేరకు 2012 నుండి భారతదేశంలోని చత్తీస్‌గఢ్ రాష్ట్రం మాతృ-పితృ పూజా దివస్‌ను జరుపుకుంటుంది. ముఖ్యమంత్రి రమణ్ సింగ్ ఆదేశాల మేరకు పాఠశాలలు, కళాశాలల్లో 'ఛత్తీస్‌గఢ్ ప్రభుత్వం' అధికారికంగా జరుపుకుంటుంది.

2013లో భువనేశ్వర్‌లోని కొన్ని పాఠశాలలు, కళాశాలలు తల్లిదండ్రుల ఆరాధన దినోత్సవాన్ని జరుపుకోవడం ప్రారంభించాయి.

2015లో భారతీయ జనతా పార్టీ నేతృత్వంలోని రాష్ట్ర ప్రభుత్వం దీనిని అధికారిక వేడుకగా చేసింది. 2015లో మితవాద రాజకీయ పార్టీ అఖిల భారతీయ హిందూ మహాసభ ఈ రోజును ఆమోదించింది. 14 ఫిబ్రవరి 2015న, ఛత్రపతి శివాజీ క్రీడా మండల్, నెహ్రూ నగర్, కుర్లాలో NGO భారతీయ యువ శక్తిచే పెద్ద ఎత్తున జరుపుకున్నారు. ఈ సంఘటన తల్లిదండ్రులు, పిల్లలకు సైద్ధాంతిక, ఆచరణాత్మక విలువలను అందించింది. 2015, 2016, 2017లో జమ్మూలోని సనాతన ధర్మ సభ దీనిని జరుపుకుంది.

2017లో మధ్యప్రదేశ్‌లోని జిల్లా కలెక్టర్ పాఠశాలలు, యువతకు నోటీసు జారీ చేశారు. ఫిబ్రవరి 14ని మాతృ-పితృ పూజా దివస్‌గా జరుపుకోవాలని ప్రజలను కోరారు.

డిసెంబర్ 2017లో, జార్ఖండ్ విద్యా మంత్రి నీరా యాదవ్ 2018లో రాష్ట్రంలోని 40,000 ప్రభుత్వ పాఠశాలల్లో ఈ దినోత్సవాన్ని జరుపుకోవాలని నోటీసు జారీ చేశారు.

2018లో, గుజరాత్ టెక్నలాజికల్ యూనివర్శిటీ, స్వామినారాయణ్ ఇన్‌స్టిట్యూట్ ఆఫ్ టెక్నాలజీ తల్లిదండ్రుల పట్ల గౌరవాన్ని పునరుద్ఘాటించేందుకు తల్లిదండ్రుల పూజా దినోత్సవాన్ని జరుపుకున్నాయి.

2019లో, గుజరాత్ విద్యా మంత్రి, భూపేంద్రసింగ్ చుడాసమా ఫిబ్రవరి 14ని మాతృ పితృ పూజన్ దివస్‌గా జరుపుకునే చొరవను అభినందించాడు.

2020లో, గుజరాత్ విద్యా శాఖ పాఠశాలలకు బాల్యం నుండి ఉత్తమ విలువలను పెంపొందించడానికి, భారతీయ సంస్కృతిని రక్షించడానికి తల్లిదండ్రుల పూజా దినోత్సవాన్ని ఫిబ్రవరి 14న నిర్వహించాలని చెప్పింది.
## వేడుక
### మాతృ పితృ పూజా దివస్
మాతృ పితృ పూజా దివస్ (MPPD) సంత్ ఆశారాం జీ ప్రారంభించిన పండుగ. ఈ రోజున, అన్ని మతాలకు చెందిన పిల్లలు వారి తల్లిదండ్రులను పూజిస్తారు. వారికి తిలకం, మాల సమర్పించి వారి ఆశీర్వాదాలను కోరుకుంటారు. కుటుంబ సభ్యుల మధ్య బంధాన్ని పెంపొందించడానికి, పిల్లలలో గౌరవం, విధేయత, వినయం వంటి మంచి విలువలను పెంపొందించడానికి ఇది ఒక పద్ధతిగా చాలామంది భావిస్తారు. మహారాష్ట్ర, హర్యానా, ఒడిషా, ఛత్తీస్‌గఢ్, మధ్యప్రదేశ్ వంటి అనేక రాష్ట్రాల్లో, వాలెంటైన్స్ డే అధికారికంగా మాతృ-పితృ పూజా దివస్‌గా మార్చబడింది.

డైరెక్టరేట్ ఆఫ్ పబ్లిక్ ఇన్‌స్ట్రక్షన్స్ ప్రకారం, ఛత్తీస్‌గఢ్‌లో వాలెంటైన్స్ డేకి బదులుగా ప్రతి సంవత్సరం ఫిబ్రవరి 14ని తల్లిదండ్రుల పూజా దినోత్సవంగా జరుపుకుంటారు. తల్లిదండ్రులను పాఠశాలలకు ఆహ్వానిస్తారు, పిల్లలు వారికి హారతి, స్వీట్లు అందించి పూజిస్తారు.
### అబ్బా అమ్మీ ఇబాదత్ దివాస్
ముస్లిం విద్యార్థులు ఆ రోజును 'అబ్బా అమ్మీ ఇబాదత్ దివాస్'గా జరుపుకోవడం ద్వారా తల్లిదండ్రుల పట్ల ప్రేమను వ్యక్తం చేస్తారు.

## మూలాలు

వర్గం:దినోత్సవాలు
వర్గం:చరిత్రలో ఈ రోజు
భయ్యాజి జోషి

**సురేష్ "భయ్యాజీ" జోషి** (జననం 28 నవంబర్ 1947) రాష్ట్రీయ స్వయంసేవక్ సంఘ్ (ఆరెస్సెస్) ప్రముఖ సభ్యుడు. అతను 2009 నుండి 2021 వరకు సర్ కార్యవహ (జనరల్ సెక్రటరీ, సెకండ్ ఇన్ కమాండ్)గా బాధ్యతలు నిర్వహించాడు. 2021లో ఆరోగ్య కారణాలతో ఆ బాధ్యత నుండి తప్పుకున్నాడు.

## ప్రారంభ జీవితం
జోషి 1947 నవంబర్ 28న ఇండోర్‌లో జన్మించాడు. అతను ఇండోర్‌లో తన ప్రాథమిక విద్యను పొందాడు, అయినప్పటికీ, అతను ఉన్నత చదువుల కోసం థానేకి వెళ్లాడు, ఆర్ట్స్‌లో తన బ్యాచిలర్ డిగ్రీని పొందాడు. అతను చాలా చిన్న వయస్సులోనే ఆరెస్సెస్ తో సంబంధం కలిగి ఉన్నాడు.
## ఆరెస్సెస్ తో అనుబంధం
జోషి 1975లో ఆరెస్సెస్ ప్రచారక్ అయ్యాడు. అతను సహ-సర్ కార్యవాహ (అదనపు ప్రధాన కార్యదర్శి), అఖిల భారతీయ సేవా ప్రముఖ్‌గా బాధ్యతలు నిర్వహించాడు. అతను 2009లో ఆరెస్సెస్ సర్ కార్యవహ (ప్రధాన కార్యదర్శి)గా ఎన్నికయ్యాడు. అతను ఆరోగ్య కారణాల వల్ల 2021లో బాధ్యత నుండి తప్పుకున్నాడు. అతని స్థానంలో దత్తాత్రేయ హోసబలె సర్ కార్యవాహగా నియమించబడ్డాడు. 
## వీక్షణలు
జోషి భారతదేశంలో క్రైస్తవ మతమార్పిడిని తీవ్రంగా వ్యతిరేకించారు, క్రైస్తవ మిషనరీలు పేద, అమాయకులైన హిందువులను మతం మార్చేందుకు దోపిడీ చేస్తున్నారని పేర్కొన్నాడు, అయినప్పటికీ స్వేచ్ఛా సంకల్పం లేకుండా వ్యక్తులు విశ్వాసాన్ని మార్చుకోవడాన్ని తాను వ్యతిరేకించనని చెప్పాడు.
## మూలాలు


వర్గం:సంఘ్ పరివార్
వర్గం:రాష్ట్రీయ స్వయంసేవక్ సంఘ్
పాటిల్ వేణుగోపాల్ రెడ్డి

**పాటిల్ వేణుగోపాల్ రెడ్డి** (1950 మే 25 - 2022 ఫిబ్రవరి 12) ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన రాయదుర్గం నియోజకవర్గం నుండి మూడుసార్లు ఎమ్మెల్యేగా గెలిచాడు.
## జననం, విద్యాభాస్యం
పాటిల్‌ వేణుగోపాల్‌రెడ్డి 1950 మే 25న ఆంధ్రప్రదేశ్ రాష్ట్రం, అనంతపురం జిల్లా,రాయదుర్గం మండలం, పల్లేపల్లి గ్రామంలో జన్మించాడు. ఆయన ఇంటర్మీడియట్ వరకు చదువుకున్నాడు. 
## రాజకీయ జీవితం
పాటిల్‌ వేణుగోపాల్‌రెడ్డి 1979లో మల్లాపురం సర్పంచి, రాయదుర్గం పంచాయతీ సమితి ఉపాధ్యక్షుడిగా పనిచేశాడు. ఆయన 1983లో జరిగిన అసెంబ్లీ ఎన్నికల్లో రాయదుర్గం నియోజకవర్గం నుండి కాంగ్రెస్‌ పార్టీ టికెట్‌ ఆశించి టికెట్‌ రాకపోవడంతో స్వతంత్ర అభ్యర్థిగా పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1985లో జరిగిన ఎన్నికల్లో పోటీ చేయలేదు.

పాటిల్‌ వేణుగోపాల్‌రెడ్డి 1989లో జరిగిన అసెంబ్లీ ఎన్నికల్లో రాయదుర్గం నియోజకవర్గం నుండి కాంగ్రెస్ అభ్యర్థిగా పోటీ చేసి రెండోసారి ఎమ్మెల్యేగా ఎన్నికయ్యాడు. ఆయన 1994లో జరిగిన అసెంబ్లీ ఎన్నికల్లో ఓడిపోయాడు. వేణుగోపాల్‌రెడ్డి 1994లో జరిగిన అసెంబ్లీ ఎన్నికల్లో మూడోసారి ఎమ్మెల్యేగా గెలిచి, 2004లో జరిగిన అసెంబ్లీ ఎన్నికల్లో టీడీపీ అభ్యర్థి మెట్టు గోవిందరెడ్డి చేతిలో ఓడిపోయాడు. ఆయన 1994, 2005లో రెండుసార్లు అనంతపురం జిల్లా కాంగ్రెస్‌ కమిటీ అధ్యక్షుడిగా పనిచేశాడు.

పాటిల్‌ వేణుగోపాల్‌రెడ్డి 2009లో జరిగిన ఆంధ్రప్రదేశ్ శాసనమండలి ఎన్నికల్లో అనంతపురం జిల్లా స్థానిక సంస్థల కోటా నుండి కాంగ్రెస్ అభ్యర్థిగా పోటీ చేసి తన సమీప తెలుగుదేశం పార్టీ అభ్యర్థి ఫయాజ్ పాషాపై 245 ఓట్ల మెజారిటీతో గెలిచి శాసనమండలి సభ్యుడిగా ఎన్నికయ్యాడు. ఆయన 2012లో జరిగిన ఆంధ్రప్రదేశ్ శాసనమండలి ఎన్నికల్లో అనంతపురం జిల్లా స్థానిక సంస్థల కోటా నుండి కాంగ్రెస్ అభ్యర్థిగా పోటీ చేసి తన సమీప తెలుగుదేశం పార్టీ అభ్యర్థి దీపక్ రెడ్డి చేతిలో ఓడిపోయాడు.

## మరణం
పాటిల్‌ వేణుగోపాల్‌ రెడ్డి అనారోగ్యంతో బాధపడుతూ బెంగళూరులోని ఓ ప్రైవేట్ ఆసుపత్రిలో 2022 ఫిబ్రవరి 12న మరణించాడు. ఆయనకు భార్య పద్మావతి, కుమారుడు అజరు పాటిల్‌, కుమార్తె సింధుజ ఉన్నారు.

## మూలాలు

వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసనమండలి సభ్యులు
వర్గం:2022 మరణాలు
ఐదేయు హాండిక్

**ఐదేయు నిలంబర్ హాండిక్** (1920 - 2002, డిసెంబరు 17) అస్సామీ సినిమారంగంలో తొలి సినిమా నటి. 1935లో జ్యోతి ప్రసాద్ అగర్వాలా దర్శకత్వం వహించిన *జోయ్మోతి* సినిమాలో కథానాయికగా నటించింది.

## జీవిత విశేషాలు
ఐదేయు, నిలంబర్ హాండిక్ - మాలాఖి హాండిక్ దంపతులకు 1920లో అస్సాం రాష్ట్రం, గోలాఘాట్‌లోని పానీ దిహింగియాలో జన్మించింది.

## గుర్తింపు
1935లో వచ్చిన *జోయ్మోతి* అనే అస్సామీ సినిమాలో కథానాయికగా నటించిన ఐదేయు, అస్సామీ సినిమారంగంలో తొలి నటిగా గుర్తింపు పొందింది. అ తరువాత *గంగా సిలోని* సినిమాలో ఒక చిన్న పాత్ర, తన జీవితంపై తీసిన సినిమాలో అతిథి పాత్రలో మినహా ఐదేయు ఏ సినిమాలోనూ నటించలేదు. 1985లో, అస్సాం సినిమా స్వర్ణోత్సవాలను జరుపుకున్నప్పుడు, ఐదేయును ప్రత్యేకంగా గౌరవించారు. ఈస్ట్ ఇండియన్ మోషన్ పిక్చర్ అసోసియేషన్ ఐదేయుకి వీల్ చైర్ బహుమతిగా ఇచ్చింది. అస్సాం ప్రభుత్వం చాలాకాలం తర్వాత ఆమెకు నెలకు రూ.1,500 పెన్షన్‌గా ఇచ్చి, పద్మశ్రీ పురస్కారానికి కూడా సిఫారసు చేసింది. కానీ ఐదేయు ఒకే ఒక్క సినిమా నటించినందున అవార్డు రాలేదు. 1991లో తన స్వగ్రామంలోని బాలికల పాఠశాలకు ఐదేయు పేరు పెట్టారు.

## ఐదేయు (బిహైండ్ ది స్క్రీన్)
ఐదేయు హాండిక్ విషాద జీవితంపై 2007లో అరూప్ మన్నా దర్శకత్వంలో *[[ఐదేయు]] (బిహైండ్ ది స్క్రీన్)* అనే అస్సామీ సినిమా రూపొందించబడి, 2007 ఫిబ్రవరిలో ముంబై అంతర్జాతీయ చలనచిత్రోత్సవంలో తొలిసారిగా ప్రదర్శించబడింది.

## మరణం
ఐదేయు  2002, డిసెంబరు 17న  గోలాఘాట్‌లోని కమర్గావ్ లో మరణించింది.

## మూలాలు

## బయటి లింకులు
* జోయ్మోతి బిపుల్జ్యోతి లో మొదటి అస్సామీ చిత్రం

వర్గం:1920 జననాలు
వర్గం:2002 మరణాలు
వర్గం:అస్సామీ సినిమా నటీమణులు
వర్గం:భారతీయ సినిమా నటీమణులు
నిషితా గోస్వామి

**నిషితా గోస్వామి,** అస్సామీ సినిమా నటి. అనేక అస్సామీ సినిమాలు, నాటకాలలో నటించింది.

## జనంం
నిషితా ప్రదీప్ గోస్వామి - మొలాయ గోస్వామి దంపతులకు అస్సాంలోని గౌహతిలో జన్మించింది.

## వ్యక్తిగత జీవితం
2011లో షిల్లాంగ్‌కు చెందిన బెంగాలీ కంప్యూటర్ ఇంజనీర్, వ్యాపారవేత్త సయన్ చక్రవర్తిలో నిషితా వివాహం జరిగింది.

## సినిమారంగం
నిషితా 1988లో *ప్రేమ్ రాతి ఫూల్ ఫూల్‌ సినిమాలో* బాల నటిగా తొలిసారిగా నటించింది. 2002లో *మోన్* అనే అస్సామీ సినిమాలో నటించింది.

మోన్ సినిమా తర్వాత రోంగ్, కాదంబరి, కోలీ, సురేన్ సురోర్ పుటెక్, అధినాయక్, మోంజై, ధన్ కుబేరోర్ ధన్ మొదలైన సినిమాలలో నటించింది.

## అవార్డులు, నామినేషన్లు

### ఫిల్మ్‌ఫేర్ అవార్డులు (అస్సామీ)

## మూలాలు

## బయటి లింకులు

* 

వర్గం:జీవిస్తున్న ప్రజలు
వర్గం:అస్సామీ సినిమా నటీమణులు
వరుపుల సుబ్బారావు

**వరుపుల సుబ్బారావు**  ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ప్రత్తిపాడు నియోజకవర్గం నుండి రెండుసార్లు ఎమ్మెల్యేగా గెలిచాడు.
## రాజకీయ జీవితం
వరుపుల సుబ్బారావు కాంగ్రెస్‌ పార్టీ ద్వారా రాజకీయాల్లోకి వచ్చి 2004లో తొలిసారి ఎమ్మెల్యేగా గెలిచాడు. ఆయన 2014లో కాంగ్రెస్‌ నుంచి వైఎస్సార్‌సీపీలో చేరి 2014 ఎన్నికల్లో వైసీపీ తరఫున పోటీ చేసి రెండోసారి ఎమ్మెల్యేగా ఎన్నికయ్యాడు. 2014లో టీడీపీ అధికారంలోకి రావడంతో ఆయన 2016 ఏప్రిల్ 8న తెలుగుదేశం పార్టీలో చేరాడు. వరుపుల సుబ్బారావుకు 2019లో టీడీపీ టికెట్ దక్కకపోవడంతో ఆయన 18 మార్చి 2019న వైఎస్సార్ కాంగ్రెస్ పార్టీలో చేరాడు.
## ఎన్నికల్లో పోటీ
:

## మూలాలు

వర్గం:తూర్పు గోదావరి జిల్లా రాజకీయ నాయకులు
వర్గం:తూర్పు గోదావరి జిల్లా వ్యక్తులు
వర్గం:తూర్పు గోదావరి జిల్లా నుండి ఎన్నికైన శాసన సభ్యులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2004)
వర్గం:ఆంధ్రప్రదేశ్ శాసన సభ్యులు (2014)
పర్వత సత్యనారాయణమూర్తి

**పర్వత సత్యనారాయణమూర్తి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2009లో ప్రత్తిపాడు నియోజకవర్గం నుండి ఎమ్మెల్యేగా గెలిచాడు.
## రాజకీయ జీవితం
పర్వత సత్యనారాయణమూర్తి తెలుగుదేశం పార్టీ ద్వారా రాజకీయాల్లోకి వచ్చి 2009లో జరిగిన ఎన్నికల్లో టీడీపీ తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి వరుపుల సుబ్బారావు పై 3286 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2014 ఎన్నికల్లో తిరిగి టీడీపీ అభ్యర్థిగా పోటీ చేసి  తన సమీప ప్రత్యర్థి వైసీపీ అభ్యర్థి వరుపుల సుబ్బారావు చేతిలో 3413 ఓట్ల తేడాతో ఓడిపోయాడు. పర్వత సత్యనారాయణమూర్తి అనంతరం తూర్పు గోదావరి జిల్లా తెలుగుదేశం పార్టీ జిల్లా అధ్యక్షుడిగా నియమితుడయ్యాడు.
## మరణం
పర్వత సత్యనారాయణమూర్తి 2016  మార్చి 13న  గుండెపోటు రావడంతో ఆయనను   కాకినాడలోని అపోలో ఆస్పత్రికి తరలించగా చికిత్సనందిస్తుండగానే ఆయన మరణించాడు.ఆయనకు భార్య అన్నపూర్ణ,  కుమారై కనకదుర్గ, కుమారుడు రాజేష్ ఉన్నారు.

## మూలాలు

వర్గం:తూర్పు గోదావరి జిల్లా రాజకీయ నాయకులు
వర్గం:తూర్పు గోదావరి జిల్లా వ్యక్తులు
వర్గం:తూర్పు గోదావరి జిల్లా నుండి ఎన్నికైన శాసన సభ్యులు
దుర్గా బాయి వ్యామ్

**దుర్గా బాయి వ్యామ్** (జననం 1973)లో జన్మించారు. గిరిజన కళ గోండ్ సంప్రదాయంలో పనిచేస్తూ భోపాల్ కేంద్రంగా పనిచేస్తున్న మహిళా కళాకారులలో అగ్రశ్రేణి లో ఒకరు. 

## ప్రారంభ జీవితం
దుర్గాబాయి వ్యామ్ మధ్యప్రదేశ్ లోని బుర్బాస్ పూర్ అనే గ్రామంలో జన్మించింది. 

ఆరేళ్ల వయసులో, ఆమె తన తల్లి నుండి డిగ్నా కళను నేర్చుకుంది, వివాహాలు, కోత పండుగల సమయంలో ఇంటి లోపలి, వెలుపలి గోడలు, అంతస్తులపై జ్యామితీయ నమూనాలను చిత్రించడం ఒక ఆచారం.  ఆమె తొలి దిగ్నా రచనలను  ప్రజలు బాగా ప్రశంసించారు. 

## అవార్డులు, గుర్తింపు

* ఇందిరా గాంధీ నేషనల్ సెంటర్ ఫర్ ది ఆర్ట్స్ స్కాలర్ షిప్, 2006-2007
* సంప్రదాయ చిత్రలేఖనంలో శ్రేష్టతకు రాణి దుర్గావతి పురస్కారం, 2009 
* పద్మశ్రీ అవార్డు (2022) 

## మూలాలు

వర్గం:జీవిస్తున్న ప్రజలు
వర్గం:1973 జననాలు
వర్గం:పద్మశ్రీ పురస్కారం పొందిన మహిళలు
వర్గం:మహిళా కళాకారులు
గన్ని వీరాంజనేయులు

**గన్ని వీరాంజనేయులు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014లో జరిగిన అసెంబ్లీ ఎన్నికల్లో ఉంగుటూరు నియోజకవర్గం నుండి ఎమ్మెల్యేగా గెలిచాడు.
## రాజకీయ జీవితం
గన్ని వీరాంజనేయులు తెలుగుదేశం పార్టీ ద్వారా రాజకీయాల్లోకి వచ్చి 2014లో జరిగిన ఎన్నికల్లో టీడీపీ తరపున పోటీ చేసి తన సమీప ప్రత్యర్థి వైసీపీ అభ్యర్థి పుప్పాల శ్రీనివాస రావు పై 8930 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2019 ఎన్నికల్లో తిరిగి టీడీపీ అభ్యర్థిగా పోటీ చేసి  తన సమీప ప్రత్యర్థి వైసీపీ అభ్యర్థి పుప్పాల శ్రీనివాస రావు చేతిలో 33153 ఓట్ల తేడాతో ఓడిపోయాడు. ఆయన ప్రస్తుతం ఏలూరు పార్లమెంటరీ టీడీపీ అధ్యక్షుడిగా ఉన్నాడు. 

గన్ని వీరాంజనేయులును ఆంధ్రప్రదేశ్‌ స్టేట్‌ కో-ఆపరేటివ్‌ బ్యాంక్‌ లిమిటెడ్‌ (ఆప్కాబ్‌) చైర్మన్‌గా నియమిస్తూ రాష్ట్ర ప్రభుత్వం 2025 మే 11న ఉత్తర్వులు జారీ చేసింది. ఆయన దీనితో పాటు ఏలూరు జిల్లా డీసీసీబీ (డిస్ట్రిక్ట్‌ కో-ఆపరేటివ్‌ సెంట్రల్‌ బ్యాంక్‌) ఛైర్మన్‌గా   బాధ్యతలు నిర్వర్తించనున్నాడు.

## మూలాలు

వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2014)
వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
ఇల్కర్ ఐసీ

**ఇల్కర్‌ ఐసీ**(ఆంగ్లం: Ilker Ayci) టాటా స‌న్స్ చేతికి ఎయిర్ ఇండియా వచ్చాక ఆ విమానయాన సంస్థకు కొత్త సీఈవో కం మేనేజింగ్ డైరెక్ట‌ర్‌గా నియమితులయ్యారు. 2022 ఏప్రిల్ 1 నుండి బాధ్యతలు చేపట్టుతారు. గతంలో ఇల్కర్‌ ఐసీ టర్కిష్‌ ఎయిర్‌లైన్స్‌ ఛైర్మన్‌ గా వ్యవహరించారు. **ఇల్కర్‌ ఐసీ** టర్కిష్, ఇంగ్లీష్, రష్యన్ భాషలు అనర్గళంగా మాట్లాడగలడు.  

1971లో ఇస్తాంబుల్‌లో ఇల్కర్‌ ఐసీ జన్మించారు. టర్కిష్‌ ఎయిర్‌లైన్స్‌ ఛైర్మన్‌గా, అంతకముందు ఆ సంస్థ బోర్డు సభ్యుడుగా కూడా ఉన్నారు. 1994లో బిల్కెంట్‌ యూనివర్సిటీ నుంచి పొలిటికల్‌ సైన్స్‌, పబ్లిక్‌ అడ్మినిస్ట్రేషన్‌ లలో డిగ్రీ పట్టాపొందారు. యూకేలోని లీడ్స్‌ యూనివర్సిటీలో పొలిటికల్‌ సైన్స్‌లో రీసెర్చర్‌గా పనిచేశారు. మర్మారా యూనివర్సిటీలో అంతర్జాతీయ సంబంధాలపైనా మాస్టర్స్‌ డిగ్రీ పూర్తిచేశారు.

## మూలాలు


వర్గం:1971 జననాలు
ఐదేయు

**ఐదేయు** (బిహైండ్ ది స్క్రీన్), 2007లో విడుదలైన అస్సామీ సినిమా. త్రినయన్ మీడియా ఫౌండేషన్ నిర్మించిన ఈ సినిమాకు అరూప్ మన్నా దర్శకత్వం వహించాడు. 2007, ఫిబ్రవరి 8న ముంబై ఇంటర్నేషనల్ ఫిల్మ్ ఫెస్టివల్‌లో ఈ సినిమా తొలిసారిగా ప్రదర్శించబడింది. పూణే ఇంటర్నేషనల్ ఫిల్మ్ ఫెస్టివల్, ఢిల్లీ హాబిటాట్ ఫిల్మ్ ఫెస్ట్, 25వ మ్యూనిచ్ ఇంటర్నేషనల్ ఫిల్మ్ ఫెస్టివల్‌లో కూడా ప్రదర్శనలు జరుపుకుంది. రూ. 1,600,000 బడ్జెట్‌తో 16ఎంఎం ఫార్మాట్ లో ఈ సినిమా చిత్రీకరించబడింది.

## కథా సారాంశం
అస్సామీ సినిమారంగంలో మొదటి నటి ఐదేయు హాండిక్ జీవితం ఆధారంగా ఈ సినిమా రూపొందించబడింది. 1935లో వచ్చిన జోయ్మోతి సినిమా ద్వారా హాండిక్ సినిమారంగంలోకి ప్రవేశించింది. 2002లో మరణించింది.

## నటవర్గం
* ఐదేయు హాండిక్ (ఐదేయు హాండిక్)
* ప్రశాంత కుమార దాస్ (జ్యోతిప్రసాద్ అగర్వాలా)
* చందన శర్మ (ఐదేయు హాండిక్)
* నబామికా బర్తకూర్ (ఐదేయు తల్లి)
* సోపుంటి బోర్డోలోయ్ (డింబో గోహైన్‌)
* పితురాజ్ గోస్వామి (ఐదేయు తమ్ముడు కేశబ్‌) 

## అవార్డులు
*ఐదేయు* సినిమా భారతదేశ 54వ జాతీయ చలనచిత్ర అవార్డులలో అస్సామీలో ఉత్తమ చలనచిత్రం కొరకు నామినేట్ చేయబడి, అవార్డును అందుకుంది.

## మూలాలు

## బయటి లింకులు
* చాలా ఆలస్యంxe గుర్తింపు, ది హిందూలో సంగీతా బరూహ్ పిషారోటీ.

వర్గం:2007 సినిమాలు
వర్గం:అస్సామీ సినిమాలు
వి.బి.కమలాసన్ రెడ్డి

**వి.బి.కమలాసన్‌ రెడ్డి** 2004 బ్యాచ్‌కు చెందిన ఐపీఎస్ అధికారి. ఆయన ఐజీ హోదాలో ప్రస్తుతం వెస్ట్‌జోన్‌ ఐజీగా పని చేస్తున్నాడు.
## జననం & విద్యాభాస్యం
వి.బి.కమలాసన్‌ రెడ్డి తెలంగాణ రాష్ట్రం, మెదక్ జిల్లా, శంకరంపేట మండలం, దరిపల్లి గ్రామంలో 1963లో జన్మించాడు. ఆయన ఐదో తరగతి వరకు దరిపల్లి ప్రభుత్వ ప్రాథమిక పాఠశాలలో,  6వ తరగతి నుంచి 9వ తరగతి వరకు మేనమామ ఊరు మహబూబ్‌నగర్‌, ధర్మవరంలో, 1979లో పదో తరగతి మహబూబ్‌నగర్‌లోని ఎంజీరోడ్డు హైస్కూల్‌లో పూర్తి చేసి, హైదరాబాద్‌లోని బడీచౌడీలోని చైతన్య కళాశాలలో ఇంటర్మీడియట్, సికింద్రాబాద్‌ సర్ధార్‌ పటేల్‌ కళాశాలలో డిగ్రీ, వరంగల్‌ కాకతీయ యూనివర్సిటీలో ఎల్‌ఎల్‌బీ, 1990లో ఉస్మానియా యూనివర్సిటీలో జర్నలిజం పూర్తి చేశాడు.
## వృత్తి జీవితం
వి.బి.కమలాసన్‌ రెడ్డి 1990లో ఏపీపీఎస్‌సీ గ్రూప్‌–2ఎ ఉద్యోగం సాధించి, హ్యాండ్లూమ్‌ అండ్‌ టెక్స్‌టైల్స్‌ డిపార్ట్‌మెంట్‌లో అసిస్టెంట్‌ డెవలప్‌మెంట్‌ అధికారిగా ఉద్యోగంలో చేరి, మళ్లీ గ్రూప్‌–2ఏతోపాటు గ్రూప్‌–1 రాసి, గ్రూప్‌–2ఏలో తహసీల్దార్‌ ఉద్యోగం రాగా అందులో చేరాక తిరిగి 1993లో గ్రూప్‌–1లో సెలక్ట్‌ అయ్యి డీఎస్‌పీగా సెలక్ట్‌  అయ్యి వివిధ హోదాల్లో పని చేసి తరువాత 2004 బ్యాచ్‌ ఐపీఎస్‌గా పదోన్నతి అందుకున్నాడు.వి.బి.కమలాసన్‌ రెడ్డి 2022 జనవరి 22న ఐజీగా పదోన్నతి అందుకున్నాడు.
### నిర్వహించిన భాద్యతలు
*నర్సంపేట డీఎస్‌పీ
*ఆదిలాబాద్ ఎస్పీ
* హైదరాబాద్‌ టాస్క్‌ఫోర్స్‌ డీసీపీ
* హైదరాబాద్ సెంట్రల్ జోన్ డీసీపీ 
* కరీంనగర్‌ పోలీస్‌  కమిషనర్‌ - 2016 అక్టోబర్‌ 11 నుండి 2021 జులై 27
* వెస్ట్‌జోన్‌ ఐజీ - 15 ఫిబ్రవరి 2022 నుండి ప్రస్తుతం 

## మూలాలు

వర్గం:ఐ.పి.ఎస్.ఆఫీసర్లు
తరుణ్ జోషి

**తరుణ్‌ జోషి** 2004 బ్యాచ్‌కు చెందిన ఐపీఎస్ అధికారి, వైద్యుడు, పర్వతారోహకుడు. ఆయన ఐజీ హోదాలో ప్రస్తుతం ACB Telangana లో విధులు నిర్వహిస్తున్నాడు
## జననం & విద్యాభాస్యం
తరుణ్‌ జోషి పంజాబ్‌ రాష్ట్రంలో జన్మించాడు. ఆయన పటియాలాలోని గవర్నమెంట్‌ డెంటల్‌ కాలేజ్‌ అండ్‌ హాస్పిటల్‌ నుంచి బీడీఎస్‌ పూర్తి చేసి దంత వైద్యుడిగా మారాడు. ఆయన 2004లో సివిల్‌ సర్వీసెస్‌ ఉత్తీర్ణుడై ఉమ్మడి ఆంధ్రప్రదేశ్ కేడర్‌లో ఐపీఎస్‌ అధికారిగా నియమితులయ్యాడు. ఆయన అనంతరం 2014లో ఉస్మానియా యూనివర్సిటీ నుండి పోలీస్‌ మేనేజ్‌మెంట్‌ విభాగంలో మాస్టర్స్‌, 2019లో ఎల్‌ఎల్‌బీ పూర్తి చేశాడు.

## వృత్తి జీవితం
*హైదరాబాద్ సెంట్రల్ జోన్ డీసీపీ
*నిజామాబాద్  ఎస్పీ - 2013 నవంబర్ 1 నుంచి 2014 నవంబర్ 
* ఆదిలాబాద్‌ ఎస్పీ - 2014 నవంబర్ 17 నుంచి 2016 
* రాచకొండ జాయింట్‌ కమిషనర్‌ 
* హైదరాబాద్ స్పెషల్ బ్రాంచ్ జాయింట్ కమిషనర్‌ 
* వరంగల్ కమిషనర్ - 2021 ఏప్రిల్ 8  
* హైదరాబాద్ మల్టీజోన్‌ 2  ఐజీ - 2023 డిసెంబర్ 17 నుంచి 2024 ఫిబ్రవరి 12
* రాచకొండ పోలీస్  కమిషనర్ - 2024 ఫిబ్రవరి 12 నుంచి ప్రస్తుతం

## పర్వతారోహణ
తరుణ్‌ జోషి 2014 నుంచి 2016 వరకు ఆదిలాబాద్ జిల్లా ఎస్పీగా పని చేస్తున్న సమయంలో ఆదిలాబాద్ జిల్లా అదనపు ఎస్పీగా విధులు నిరవహిస్తున్న జి.రాధిక  పర్వతారోహణపై పట్టున్న ఆమె అప్పట్లోనే కొన్నింటిని అధిరోహిస్తూ ఉందేది, విధి నిర్వహణలో భాగంగా అనునిత్యం తరుణ్‌ జోషిని కలిసే ఆమె తన పర్వతారోహణ అనుభవాలను పంచునేది, ఈ క్రమంలో ఆయన పర్వతారోహణపై ఆసక్తి పెంచుకొని  2017లో డార్జిలింగ్‌లోని హిమాలయన్‌ మౌంటెనీరింగ్‌ ఇన్‌స్టిట్యూట్‌లో శిక్షణ తీసుకుని అదే ఏడాది అక్టోబర్‌లో తొలిసారిగా హిమాలయాల్లోని మౌంట్‌ రీనాక్‌ను అధిరోహించాడు.

ఆయన 2018 మేలో యూరప్‌లోని సదరన్‌ రష్యాలోని భారీ అగ్నిపర్వతమైన మౌంట్‌ ఎల్బ్రస్‌ను,  2019 జనవరిలో అర్జెంటీనాలో ఉన్న మౌంట్‌ ఎకనగ్వా,  2019 ఆగస్టులో ఇండోనేషియాలో ఉన్న మౌంట్‌ కార్‌స్టెంజ్స్‌ , 2019 ఆగస్టు 21న అంటార్కిటికాలోనే అత్యంత ఎల్తైన మౌంట్‌ విన్సన్‌ను అధిరోహించిన మూడు రోజుల్లోనే ఆస్ట్రేలియాలోని అత్యంత ఎత్తయిన మౌండ్‌ కోస్యూస్కో ను అధిరోహించాడు. ఆయన జనవరి 2021న ఆఫ్రికాలో అత్యంత ఎత్తైన పర్వతం కిలిమంజారోను అధిరోహించాడు.

## మూలాలు

వర్గం:ఐ.పి.ఎస్.ఆఫీసర్లు
ఉషారెడ్డి

**ఉషారెడ్డి**, తెలంగాణ రాష్ట్రానికి చెందిన ఆర్కిటెక్ట్‌. తెలంగాణ రాష్ట్రంలోని 33 జిల్లాల కలెక్టరేట్‌ భవనాలను డిజైన్‌ చేసి, తెలంగాణ ముఖ్యమంత్రి కల్వకుంట్ల చంద్రశేఖర్ రావు ప్రశంసలు అందుకున్నది. 2022లో మహిళా దినోత్సవం సందర్భంగా తెలంగాణ ప్రభుత్వం తెలంగాణ విశిష్ట మహిళ పురస్కారంకు అందుకుంది.

## జననం, విద్య
ఉషారెడ్డి తెలంగాణ రాష్ట్రం, యాదాద్రి జిల్లాలోని భువనగిరి పట్టణంలో జన్మించింది. ఉషారెడ్డి తండ్రి లక్ష్మీనర్సింహారెడ్డి స్వగ్రామం మోటకొండూరు మండలం, చాడ. ఆర్‌అండ్‌బీలో ఏఈగా, ప్రజాపనుల శాఖలో సీఈగా, తర్వాత రైల్వేశాఖలో సలహాదారుగా పనిచేశాడు. ఉషారెడ్డికి ముగ్గురు చెల్లెళ్ళు, ఒక తమ్ముడు ఉన్నారు. 1961లో డార్జిలింగ్‌లో ప్రాథమిక విద్య పూర్తిచేసింది. కుటుంబంలో అంతా ఇంజినీర్లే అవడంతో, ఆర్కిటెక్చర్‌ వృత్తికోసం హైదరాబాద్‌ జేఎన్‌టీయూ ఫైన్‌ఆర్ట్స్‌ కళాశాలలో ఆర్కిటెక్చర్‌ చదివింది. రెండేళ్ళ తరువాత వివాహమవడంతో అమెరికా వెళ్ళి, అక్కడే మిగతా చదువు పూర్తిచేసి, 15 సంవత్సరాలపాటు ఆర్కిటెక్ట్‌గా పనిచేసింది.
thumb|తెలంగాణ ప్రభుత్వం నుండి తెలంగాణ విశిష్ట మహిళ పురస్కారం అందుకుంటున్న ఉషారెడ్డి

## వ్యక్తిగత జీవితం
ఉషారెడ్డికి రఘువీర్‌రెడ్డితో వివాహం జరిగింది. రఘువీర్‌రెడ్డి అమెరికాలో ఎలక్ట్రికల్‌ ఇంజినీర్‌గా చేసేవాడు.

## వృత్తిరంగం
ఆర్కిటెక్ట్‌గా అమెరికా, భారత్‌లలో 200కుపైగా ప్రతిష్ఠాత్మక ప్రాజెక్టులని పూర్తిచేసింది. వాటిల్లో... ఒహాయోలోని క్లీవ్‌ల్యాండ్‌ దగ్గర సరస్సు పునరుద్ధరణ, మిల్‌వాకీ దగ్గర బస్‌స్టేషన్లు, ఫెసిలిటీస్‌ భవనాల ప్రాజెక్టులు వంటివి ఉన్నాయి. 1986లో హైదరాబాదుకు వచ్చి, ఉమ్మడి ఆంధ్రప్రదేశ్ ప్రభుత్వంతో కలిసి పనిచేసింది. 2002లో కొత్తగా నిర్మిస్తున్న మహిళా సమాఖ్య భవనాలలో అప్పటి సెర్ప్‌ కమిషనర్‌ శాంతికుమారి ఆధ్వర్యంలో 9 భవనాలకు ఆర్కిటెక్ట్‌గా పనిచేసింది. ‘భవనాల డిజైన్ చాలా బాగుంద’ని అప్పటి ముఖ్యమంత్రి నారా చంద్రబాబు నాయుడు ప్రశంసించాడు.

## కలెక్టరేట్‌ భవనాలను డిజైన్‌
2016లో శాంతికుమారి ఇచ్చిన సలహాతో ముఖ్యమంత్రి కేసీఆర్‌ని కలిసి, కొత్త కలెక్టరేట్‌ల నిర్మాణానికి కావలసిన డిజైన్ లకు సంబంధించిన ప్రాజెక్టును చెపట్టింది. ‘ఓ మారుమూల పల్లెనుంచి వచ్చిన సామాన్యుడు... ఇంటికెళ్లి ‘కలెక్టరేట్‌ చూసొచ్చా అని గొప్పగా చెప్పుకోవాలి’ అని కేసీఆర్ చెప్పిన మాట ప్రకారం భవన శైలిలో తెలంగాణా సంస్కృతి ప్రతిబింబించేలా చేయడం కోసం ఆరు నెలలు శ్రమించి, లైట్లు, ఏసీల అవసరం లేకుండా భవనంలో ఎక్కడున్నా ఆకాశం కనిపించేలా, గాలీవెలుతురు అందేలా ఉషారెడ్డి ఐదు డిజైన్స్‌ రూపొందించింది. వాటిల్లో ఒకటి ఎంపికవడంతో కలెక్టరేట్‌ల నిర్మాణం జరిగింది.

## పురస్కారాలు
* 2022: తెలంగాణ విశిష్ట మహిళ పురస్కారం, తెలంగాణ ప్రభుత్వం.

## మూలాలు

వర్గం:యాదాద్రి భువనగిరి జిల్లా మహిళలు
వర్గం:మహిళా కళాకారులు
వర్గం:జీవిస్తున్న ప్రజలు
ధనంజయ

**కాలేనహళ్లి అడవిస్వామి ధనంజయ** భారతదేశానికి చెందిన సినిమా నటుడు, రచయిత, సినీ నిర్మాత. ఆయన 2013లో 'డైరెక్టర్స్ స్పెషల్' అనే కన్నడ సినిమా ద్వారా సినీరంగంలోకి అడుగుపెట్టి 2021లో పుష్ప సినిమాలో జాలీరెడ్డి పాత్రలో నటించి మంచి గుర్తింపునందుకున్నాడు.
### నటించిన సినిమాలు

## మూలాలు

వర్గం:1986 జననాలు
వర్గం:కన్నడ సినిమా నటులు
వర్గం:కన్నడ సినిమా నిర్మాతలు
బడవ రాస్కెల్

**బడవ రాస్కెల్‌** 2022లో తెలుగులో విడుదల కానున్న సినిమా. ‘కన్నడలో ‘బడవ రాస్కెల్‌’ పేరుతో విడుదలైన ఈ సినిమాను తెలుగులో శ్రీమతి గీతా శివరాజ్‌కుమార్‌ సమర్పణలో  సావిత్రమ్మ, అడవి స్వామి నిర్మించగా డాలీ పిక్చర్స్, రిజ్వాన్ ఎంట‌ర్‌టైన్‌మెంట్ బ్యానర్స్‌పై విడుదల చేస్తున్నారు. ధనంజయ, అమృత అయ్యర్‌ హీరో హీరోయిన్లుగా నటించిన ఈ సినిమాకు శంకర గురు దర్శకత్వం వహించగా ఫిబ్రవరి 18న విడుదలైంది.
## నటీనటులు
*ధనంజయ 
*అమృత అయ్యర్‌
*నాగభూషణ్ 
*రంగాయన రఘు  
*తార 
*పూర్ణచంద్ర మైసూరు 
*స్పర్శ రేఖ 
*మాస్తి  మంజు

## సాంకేతిక నిపుణులు
*బ్యానర్:  డాలీ పిక్చర్స్, రిజ్వాన్ ఎంట‌ర్‌టైన్‌మెంట్
*నిర్మాత:  సావిత్రమ్మ, అడవి స్వామి
*కథ, స్క్రీన్‌ప్లే, దర్శకత్వం:  శంకర గురు
*సంగీతం: వాసుకి వైభవ్ 
*సినిమాటోగ్రఫీ:  ప్రీతా జయరామన్
*మాటలు, పాటలు: రామ్ వంశీకృష్ణ
*ఎడిటర్ : నిరంజన్ దేవర మని  
*ఫైట్స్ : వినోద్  
*కొరియోగ్రఫీ: తగరు రాజు
*సహ నిర్మాత : ఖుషి
## మూలాలు

వర్గం:2022 తెలుగు సినిమాలు
భీమ్ సింఘాల్

**డాక్టర్ భీమ్ సేన్ సింఘాల్** (డా. బి. ఎస్. సింఘాల్) భారతదేశంలోని ముంబైలోని బాంబే హాస్పిటల్ ఇనిస్టిట్యూట్ ఆఫ్ మెడికల్ సైన్సెస్ లో న్యూరాలజీ డైరెక్టర్.

## ప్రారంభ జీవితం, విద్య
సింఘాల్ 1933 జనవరి 23న మౌంట్ అబూలో జన్మించాడు. మౌంట్ అబూలో పాఠశాల విద్య, జైపూర్ లోని మహారాజా కళాశాలలో ప్రీమెడికల్ చదువు చదివిన తర్వాత ముంబైలోని గ్రాంట్ మెడికల్ కాలేజీ, సర్ జె.జె. గ్రూప్ ఆఫ్ హాస్పిటల్స్ లో మెడిసిన్ చదివాడు. అతను 1956 లో ఎంబిబిఎస్ డిగ్రీ, 1959 లో ఎండి పొందాడు. ముంబైలోని న్యూరాలజీలో ప్రాథమిక శిక్షణ తరువాత, లండన్ లోని యుసిఎల్ ఇనిస్టిట్యూట్ ఆఫ్ న్యూరాలజీలో తదుపరి శిక్షణ కోసం విదేశాలకు వెళ్లాడు. యునైటెడ్ కింగ్ డమ్ లో శిక్షణ పొందిన సమయంలో, అతను 1960లో తన ఎంఆర్ సిపి (ఎడిన్ బర్గ్), 1961లో ఎంఆర్ సిపి (లండన్) పొందాడు. అతను 1973 లో రాయల్ కాలేజ్ ఆఫ్ ఎడిన్బర్గ్  ఫెలో, 1985 లో రాయల్ కాలేజ్ ఆఫ్ లండన్  ఫెలోగా అయ్యాడు.  

## అవార్డులు

* 1983 - కర్మయోగి పురస్కారం
* 1983 - నేషనల్ అకాడమీ ఆఫ్ మెడికల్ సైన్సెస్ ఫెలోషిప్ 
* 1993 - రాజస్థాన్ రత్న అవార్డు
* 1999 - డా. బి. సి. రాయ్ జాతీయ అవార్డు
* 2004 - ప్రియదర్శిని అకాడమీ జాతీయ అవార్డు
* 2009 - ధన్వంతరి అవార్డు
* 2022 - వైద్యరంగంలో సేవలకు పద్మశ్రీ  అవార్డు 

## మూలాలు

వర్గం:1933 జననాలు
వర్గం:జీవిస్తున్న ప్రజలు
వర్గం:పద్మశ్రీ పురస్కార గ్రహీతలు
వర్గం:డా.బి.సి.రాయ్ పురస్కార గ్రహీతలు
వి.వి.ఎస్.ఎస్.చౌదరి

**వంకా వీర వెంకట సత్యనారాయణ చౌదరి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఆలమూరు నియోజకవర్గం నుండి రెండుసార్లు ఎమ్మెల్యేగా గెలిచాడు.
## రాజకీయ జీవితం
వీవీఎస్‌ఎస్‌ చౌదరి తెలుగుదేశం పార్టీ ద్వారా రాజకీయాల్లోకి వచ్చి ఆలమూరు నియోజకవర్గం నుండి టీడీపీ తరపున 1994లో జరిగిన అసెంబ్లీ ఎన్నికల్లో పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి వెంకటరెడ్డి సంగీత పై 36710 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1999లో టీడీపీ నుండి పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి బిక్కిన కృష్ణార్జున చౌదరి పై 14630 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

వీవీఎస్‌ఎస్‌ చౌదరి  2009లో నియోజకవర్గల పునర్విభజనలో భాగంగా నూతనంగా ఏర్పాటైన మండపేట నియోజకవర్గం నుండి ప్రజారాజ్యం పార్టీ అభ్యర్థిగా పోటీ చేసి తన సమీప ప్రత్యర్థి వేగుళ్ల జోగేశ్వర రావు చేతిలో ఓడిపోయాడు. ఆయన 2014లో వైసీపీకి మద్దతు  తెలిపి తిరిగి 2015లో టీడీపీలో చేరాడు.

## మరణం
వి.వి.ఎస్.ఎస్.చౌదరి 2021 డిసెంబర్ 28న అనారోగ్యంతో బాధపడుతూ హైదరాబాద్‌లోని కాంటినెంటల్‌ ఆసుపత్రిలో చికిత్స పొందుతూ మరణించాడు.

## మూలాలు

వర్గం:తెలుగుదేశం పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1999)
వర్గం:తూర్పు గోదావరి జిల్లా నుండి ఎన్నికైన శాసన సభ్యులు
దీప్ సిద్ధూ

**దీప్‌ సిద్ధూ** (2 ఏప్రిల్ 1984 - 15 ఫిబ్రవరి 2022) మోడల్‌, పంజాబ్‌ నటుడు, న్యాయవాది. గతంలో భారత ప్రభుత్వం తీసుకొచ్చిన మూడు వ్యవసాయ చట్టాలకు వ్యతిరేకంగా రైతులు చేపట్టిన ఉద్యమంలో దీప్‌ సిద్ధూ చేరాడు. ఎర్రకోటలో 2021 గణతంత్ర దినోత్సవ హింసాకాండ కేసులో నిందితుడు.

1984లో పంజాబ్‌లోని ముక్త్సార్ లో దీప్ సిద్ధూ జన్మించాడు. లా చదివాడు. మోడ‌లింగ్ వైపు దృష్టి సారించాడు. ఆ తరువాత తన సినీ కెరీర్‌ను పంజాబీ చిత్రం రామ్తా జోగితో ప్రారంభించాడు, దీనిని నటుడు ధర్మేంద్ర తన బ్యానర్ విజయతా ఫిల్మ్స్‌పై నిర్మించారు.

2019 లోక్‌సభ ఎన్నికల సమయంలో దీప్ సిద్ధూ రాజకీయాల్లోకి ప్రవేశించాడు. గురుదాస్‌పూర్ నుంచి బీజేపీ ఎంపీగా బరిలోకి దిగిన బాలీవుడ్ నటుడు సన్నీ డియోల్ కోసం ప్రచారం చేసాడు. కేంద్ర ప్రభుత్వం తీసుకొచ్చిన సాగు చట్టాలకు వ్యతిరేకంగా రైతుల ఆందోళన‌లో ఆయ‌న పాల్గొన్నాడు.

2022 ఫిబ్రవరి 15న దీప్ సిద్ధూ ఢిల్లీ నుంచి పంజాబ్‌లోని భటిండాకు వెళుతుండగా కుండ్లీ-మనేసర్-పల్వాల్ ఎక్స్‌ప్రెస్‌వేపై రోడ్డు ప్రమాదంలో మరణించాడు.

## ఇవీ చదవండి

* 2020–2021 భారత రైతుల నిరసన

## మూలాలు


వర్గం:1984 జననాలు
వర్గం:2022 మరణాలు
వర్గం:పంజాబ్ వ్యక్తులు
వర్గం:రోడ్డు ప్రమాదంలో మరణించినవారు
గొట్టుముక్కుల రామకృష్ణశాస్త్రి

thumb|గొట్టుముక్కుల రామకృష్ణశాస్త్రి

గొట్టుముక్కుల రామకృష్ణశాస్త్రి (Gottumukkula Ramakrishna Sastry) అష్టావధాని, ఆయుర్వేద వైద్యులు. ఈయన గొట్టుముక్కుల నరసింహం, రత్నమాంబ దంపతులకు 1911, నవంబర్ 29న ఆంధ్రప్రదేశ్, తూర్పు గోదావరి జిల్లా - కాకినాడ దగ్గరలో ఉన్న నడకుదురు గ్రామంలో జన్మించారు. తెలుగు, సంస్కృత భాషలలో  పండితులు.  వీరు 50కి పైగా అష్టావధానాలు తూర్పుగోదావరి జిల్లాల్లో చేశారు..

## విద్య, ఉద్యోగం
రామకృష్ణశాస్త్రి ప్రాధమికవిద్యను నడకుదురులో  అభ్యసించారు. తరువాత తెలుగు కావ్యాలు, నాటకాలు, వ్యాకరణము, తర్కశాస్త్రం, సాంఖ్యం అధ్యయనంచేసి రాజమహేంద్రవరంలో పండితశిక్షణ పొందారు.  వేళంగి, కాకినాడ హైస్కూళ్ళలో కొన్నాళ్ళు తెలుగు పండితులుగా పని చేసారు.  మరికొన్నాళ్ళు పోస్టుమాష్టారుగా ఉద్యోగం  చేశారు. ఆయుర్వేదంలో ప్రావీణ్యులై, సర్టిఫికెట్లు పొంది ఆయుర్వేదవైద్యులుగా ప్రజలకు వైద్యం చేశారు. 

## అష్టావధానం
రామకృష్ణశాస్త్రి కాకినాడ, వేళంగి, పిఠాపురం, కడియం, బిక్కవోలు, అనపర్తి, తుల్యారామేశ్వరం, సామర్లకోట, హనుమకొండ, ఇంజరం మున్నగు చోట్ల 50 వరకు అష్టావధానాలు చేసి ఖ్యాతి గడించారు.  వారు అవధానాలలో తెలుగులోనూ, సంస్కృతంలోనూ పద్యాలు, శ్లోకాలు అలవోకగా చెప్పేవారు.  ఈయన రచించిన **కుంతి, శ్రావణము** అను కావ్యములు పలు ప్రశంసలు అందుకున్నాయి.  "కుంతి" ఖండకావ్యమును ఉత్కల్, బెంగాల్ యూనివర్శిటీలు, ఆంధ్రవిశ్వవిద్యాలయం బి.ఏ. డిగ్రీ విద్యార్ధులకు పాఠ్య గ్రంథంగా పెట్టారు.

1932లో ఏలూరు గోరక్షణ సమితి వారు నిర్వహించిన పోటీలలొ ఈయన రచించిన **గోమాత** అను కావ్యము బహుమతి పొందినది.  

వారి అముద్రిత రచనలలొ **మృచ్ఛకటికం, ఆంధ్రోద్యమం, అద్భుత  దర్పణము** అను నాటకాలున్నాయి. వీరు రచించిన శ్రీవేంకటాచల మహాత్మ్యం, నీలకంఠ విజయము అసంపూర్తిగా ఉండిపోయాయి. ఇవేకాక అనేక వ్యాసాలు, పద్యరచనలు చేసారు.  ఈయన ఉత్తరాలు పద్యాలలో వ్రాసేవారు. 

వీరికి ప్రముఖ కవిపండితులతో సన్నిహిత సంబంధాలు ఉండేవి.  వారిలో కొందరు - శ్రీపాదకృష్ణమూర్తిశాస్త్రి, విశ్వనాధ సత్యనారాయణ, మధునాపంతుల సత్యనారాయణశాస్త్రి, ఇంద్రగంటి హనుమఛ్చాస్త్రి, పుట్టపర్తి నారాయణాచార్యులు, గడియారం వేంకటశేషశాస్త్రి, దాశరథి, జాషువ, దేవులపల్లి, ముద్దుకృష్ణ మొదలైనవారు ఉన్నారు.
## ప్రచురణ సంస్ఠ
ఈయన "**అరుణాశ్రమము**" అను ప్రచురణ సంస్ఠను నడకుదురులో నెలకొల్పి కుంతి, శ్రావణములను ప్రచురించారు.

సురభి నరసింహం రచించిన సింహగడము (చారిత్రక మహానాటకము), గుండు లక్ష్మణశాస్త్రి రచించిన ఆంధ్రానంద రామాయణం (అనువాదము) అరుణాశ్రమము ద్వారా ప్రచురితమయ్యాయి.

## రచనలు

#కుంతి (ఖండకావ్యము) 
#శ్రావణము (ప్రబంధకావ్యము) 
#గోమాత (పద్యకావ్యము) 
#శ్రీ ధన్వంతర్యష్టకమ్
#కర్ణ (బుర్రకథ)

## బిరుదులు

*ఆయుర్వేదాచార్య
*అవధానిశేఖర

## కుటుంబం

రామకృష్ణశాస్త్రి భార్య పేరు సుబ్బలక్ష్మి.  వీరికి ముగ్గురు కుమారులు ఒక కుమార్తె ఉన్నారు.

## మూలాలు


వర్గం:అవధానులు
వర్గం:1911 జననాలు
వర్గం:తెలుగు పండితులు
వర్గం:తెలుగు రచయితలు
వర్గం:ఆయుర్వేద వైద్యులు
కసిరెడ్డి రాజేంద్రనాథ్ రెడ్డి

**కసిరెడ్డి వెంకట రాజేంద్రనాథ్‌ రెడ్డి** 1992 బ్యాచ్‌కు చెందిన ఐపీఎస్ అధికారి. ఆయన 2022 ఫిబ్రవరి 15న ఆంధ్రప్రదేశ్ డైరెక్టర్ జనరల్ అఫ్ పోలీస్(డీజీపీ)గా నియమితుడయ్యాడు. అంతకుముందు ఆయన ఆంధ్రప్రదేశ్ రాష్ట్ర ఇంటెలిజెన్స్ అదనపు డైరెక్టర్‌ జనరల్‌ ఆఫ్‌ పోలీస్‌గా విధులు నిర్వహించాడు.

2023 సెప్టెంబర్ 5 నాడు విజయవాడ విమాన్నాశ్రయంకు బాంబు బెదరింపులు వచ్చిన్నాయి ఆ బెదిరింపు ముప్పాళ రంగ రామన్ తణుకు నుంచి వచ్చినవి Muppala Ranga Raman కాని ఆ బాంబు బెదిరింపు ముప్పాళ రంగ రామన్ నుండి వచ్చిన దాని పై అబద్ధపు నింద ఇది అని గన్నవరం కోర్టు తీర్పు ఇచ్చింది ఇది అప్పటి గన్నవరం సిఐ కనకరావు కుట్ర పన్ని కావాలనే ముప్పాళ రంగ రామన్ పై వేసిన అబద్దపు, నింద బేస్ లెస్, నింద ఆరోపణ మాత్రమే అని డీజీపీ అన్నారు ఇది అప్పటి డీజీపీ కసిరెడ్డి వెంకట రాజేంద్రనాథ్ రెడ్డి స్వయంగా మీడియా కు చెప్పారు Gannavaram Airport Bomb Threten Call in this issue fake allegations on Muppala Ranga Raman From Tanuku this issue told by Kasireddy Rajendranath Reddy ముప్పాళ రంగ రామన్ - తణుకు

## వృత్తి జీవితం
కె.వి.రాజేంద్రనాథ్ రెడ్డి 1992 బ్యాచ్​కు చెందిన ఐపీఎస్ అధికారి. ఆయన 1994లో తెలంగాణలోని నిజామాబాద్ జిల్లా బోధన్​లో ఏఎస్పీగా మొదటి పోస్టింగ్​లో బాధ్యతలు చేపట్టి 1996లో వరంగల్ జిల్లా జనగాంలో ఏఎస్పీగా, అనంతరం వరంగల్ ఏఎస్పీగా, 1996-97 వరకు కరీంనగర్​లో ఆపరేషన్స్ ఏఎస్పీగా విధులు నిర్వహించాడు.

కె.వి.రాజేంద్రనాథ్ రెడ్డి 1997 నుండి 1999లో విశాఖపట్నం రూరల్ ఎస్పీగా అనంతరం, సీఐడీ ఎస్పీ, గుంతకల్లు రైల్వే ఎస్పీ, విజయవాడ రైల్వే ఎస్పీగా, నెల్లూరు ఎస్పీ, హైదరాబాద్ ఈస్ట్ జోన్ డీసీపీగా, 2006 నుండి 2008 వరకు ఎక్సైజ్ శాఖలో ఎన్​ఫోర్స్​మెంట్ డైరెక్టర్​గా, 2008 నుండి 2010 వరకు విజయవాడ పోలీస్ కమిషనర్‌ , 2010నుండి 2011 వరకు ఎన్‌ఫోర్స్‌మెంట్‌​ డీఐజీగా, ఐజీగా, 2011 నుండి 2013 వరకు నార్త్ కోస్టల్ ఐజీగా, 2013 నుండి 2014 వరకు హైదరాబాద్ వెస్ట్‌జోన్‌ ఐజీగా, రాష్ట్ర విభజన అనంతరం 2015 నుండి 2017 వరకు ఆంధ్రప్రదేశ్ రాష్ట్ర పోలీస్ హౌసింగ్ కార్పొరేషన్ ఎండీగా పని చేశాడు.

కె.వి.రాజేంద్రనాథ్ రెడ్డి 2018 నుండి 2019 వరకు డ్రగ్ కంట్రోల్ డీజీగా , 2019 నుండి 2020 వరకు విజిలెన్స్ అండ్ ఎన్​ఫోర్స్​మెంట్​ డీజీగా నియమితుడై 2020 నుంచి ఇంటెలిజెన్స్ డీజీగాఅదనపు బాధ్యతలు నిర్వహిస్తూ 2022 ఫిబ్రవరి 15న ఆంధ్రప్రదేశ్ డైరెక్టర్ జనరల్ అఫ్ పోలీస్(డీజీపీ)గా అదనపు బాధ్యతలను ఇస్తూ ప్రభుత్వం ఉత్తర్వులు జారీ చేసింది.కసిరెడ్డి రాజేంద్రనాథ్ రెడ్డి ఆంధ్రప్రదేశ్ డీజీపీగా ఫిబ్రవరి 19న భాద్యతలు చేపట్టాడు.

ఆంధ్రప్రదేశ్ రాష్ట్రంలో ఎన్నికల సందర్బంగా 2024 మే 5న రాజేంద్రనాథ్ రెడ్డిని డీజీపీ  బాధ్యతల నుంచి తప్పుకోవాలని కేంద్ర ఎన్నికల సంఘం (ఈసీ) ఆదేశించింది. ఆయన 2024 జూన్ 19న రాజేంద్రనాథ్ రెడ్డిని ప్రింటింగ్ అండ్ స్టేషనరీ కమిషనర్‌గా ప్రభుత్వం నియమించింది.

## పురస్కారాలు
భారత గణతంత్ర దినోత్సవాన్ని పురస్కరించుకుని దేశవ్యాప్తంగా పోలీస్‌ విభాగాల్లో సేవలందించిన వారికి నాలుగు రకాల మెడల్స్‌ను కేంద్ర హోంశాఖ అందజేస్తుంది. 2020సంవత్సరానికి గాను ఆంధ్రప్రదేశ్‌ విజిలెన్స్‌ అండ్‌ ఎన్‌ఫోర్స్‌మెంట్‌ డైరెక్టర్‌ జనరల్‌ (డీజీ)గా ఉన్న కసిరెడ్డి వెంకట రాజేంద్రనాథ్‌ రెడ్డి ప్రెసిడెంట్‌ పోలీస్‌ మెడల్‌ అందుకున్నాడు.

## మూలాలు

వర్గం:ఐ.పి.ఎస్.ఆఫీసర్లు
వర్గం:1960 జననాలు